text:
CARMINA GADELICA
Ortha nan Gaidheal
URNUIGH CHADAIL [29]
- Ta mi cur m' anama 's mo chorp
- Air do chomaraig a nochd, a Dhe,
- Air do chomaraig, Iosa Criosda,
- Air do chomaraig, a Spioraid na firinne reidh.
- An Triuir a sheasadh mo chuis,
- Is nach cuireadh an cul rium fein.
- Thus, Athair, tha caomh agus ceart,
- Thus, a Mhic, thug air peacadh buaidh,
- Thus, a Spioraid Naoimhe nam feart,
- Da mo ghleidheadh an nochd o thruaigh;
- An Triuir a dheanadh mo cheart
- Mo ghleidheadh an nochd's gach uair.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


c: text/html

text:
Cùil Lodair
Raon Blàir agus Ionad Tadhail Chùil Lodair
Làrach dhrùidhteach far an tàinig Ar-a-mach Seumasach ann an 1745 gu crìch bhrònach.
-
Seas air a’ mhonadh ghaothach far an d’rinn na Seumasaich an seasamh mu dheireadh aca.
-
Faic cò ris a bha e coltach a bhith aig Blàr Chùil Lodair san taigh-dhealbh bhogaidh san ionad tadhail.
-
Rach air ais do latha a’ bhlàir tro na taisbeanaidhean Eachdraidh Bheò gach latha.
-
Faic nithean Seumasach, a’ gabhail a-staigh claidheamh-leathann maisichte grinn a’ Phrionnsa Theàrlaich.
Air 16 Giblean 1747, thàinig an t-Ar-a-mach Seumasach mu dheireadh gu crìch fhuilteach ann am fear de na cathan as dòrainniche ann an eachdraidh Bhreatainn.
Chruinnich luchd-taic nan Seumasach a bha a’ feuchainn ris a’ Mhonarcachd Stiùbhartach a thoirt air ais do Righ-chathraichean Bhreatainn an seo gus sabaid an aghaidh feachdan an riaghaltais fo Dhiùc Cumberland. B’ e seo an t-àrd chath mu dheireadh air talamh Bhreatainn agus, ann an nas lugha na uair a thìde, bha mu 1,300 marbh - còrr is 1,000 dhiubh nan Seumasach.
Tha Ionad Luchd-tadhail Chùil Lodair beòthail, air a dheagh rannsachadh agus tha e a’ toirt urram dhan àite. Tha e ri taobh a’ bhlàir-chatha agus tha nithean ann bho gach taobh anns a’ chath cho math ri taisbeanaidhean eadar-obrachail le cùl-fhiosrachadh mun chòmhstri. Tha e an dà chuid na chuimhneachan agus na iùl do latha a bha air leth cudromach ann an eachdraidh.
Gradings & Awards
Places nearby
-
The Highlands
Culloden
Powerfully moving site where the 1745 Jacobite Rising came to its tragic endMore
-
The Highlands
Hugh Miller's Birthplace
Humble abode of one of the great Scots of the 19th centuryMore
-
The Highlands
Brodie Castle
Ancestral home of Clan Brodie, with an outstanding art collection and magnificent libraryMore

robotstxt: allowed

filter: keep


text:
Fàilte
Sgioba ùr aig Spòrs Gàidhlig
Pròiseact air chois gus foghlam air a’ bhlàr a-muigh a lìbhrigeadh tro mheadhan na Gàidhlig
Tha pròiseact a-nis air chois gus treànadh thachartasan air a’ bhlàr a-muigh a lìbhrigeadh tro mheadhan na Gàidhlig. Tron phròiseact Spòrs Gàidhlig, a tha stèidhichte aig Loidse a’ Ghlinn Mhòir, an t-ionad nàiseanta airson treànadh air a’ bhlàr a-muigh, gheibh ceathrar dhaoine òga treànadh gus a bhith a’ lìbhrigeadh raon farsaing de thachartasan air a’ bhlàr a-muigh do dhaoine òga le Gàidhlig is buidhnean eile.
Sa chiad phròiseact 12 mìos a bhios a’ ruith chun an t-Sultain 2018, tha triùir air a bhith air am fastadh le Spòrs Gàidhlig, agus a tha stèidhichte aig Loidse a’ Ghlinn Mhòir: co-òrdanaiche pròiseact, agus dà oide-foghlaim le Gàidhlig.
Fàilte
Fàilte gu Spòrs Gàidhlig - buidheann ùr a bhios a' tabhann chothroman, chur-seachadan agus phrògraman do dh'òigridh.
'S ann airson òigridh a tha Spòrs Gàidhlig le prìomh amas a bhith cruthachadh chothroman Gàidhlig ann an suidheachadh spòrsail, taiceil agus sàbhailte.
Bidh sinn a' tabhann chur-seachadan, tachartasan agus eile tro mheadhan na Gàidhlig airson òigridh air feadh na h-Alba.
Màl Mheanbh-bhus Inbhir Nis
Tha meanbh-bhus aig Spòrs Gàidhlig a tha ri fhaighinn do bhuidhnean eile. 'S e Renault Master a th' ann le 17 suidheachan.


text:
CARMINA GADELICA
Ortha nan Gaidheal
RUIN [19]
- Labhram gach la a reir do cheartais
- Gach la taisbim do smachd, a Dhe;
- Labhram gach la a reir do reachd-sa,
- Gach la is oidhche bithim toigh riut fein.
- Gach la cunntam lath do throcair,
- Toirim gach la dha do nosda speis;
- Gach la tionnsgam fein dhut oran,
- Teillim gach la do ghloir, a Dhe.
- Beirim gach la gaol dhut, Iosa,
- Gach oidhche nithim da reir;
- Gach la's oidhche, duar is soillse,
- Luaidhim do chaoibhneas dhomh, a Dhe.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


text:
Iris ùr Ghàidhlig ri fhaotainn air-loidhne
Tha iris ùr Ghàidhlig air nochdadh, ged nach eil i sa chruth àbhaisteach.
'S e iris air-loidhne a th' ann an Dàna, agus an fheadhainn a th' air a chùlaibh ag ràdh gu bheil beàrn ann airson an leithid.
'S e seo a' chiad oidhirp air an leithid a chruthachadh agus ma shoirbhicheas leatha, 's i an aon iris Ghàidhlig a bhios ri fhaotainn, an dèidh do Chothrom, Gairm, Gath 's an Gàidheal Ùr a dhol à bith.
Mhìnich Liam Alasdair Crouse, a tha gu mòr an sàs anns a' phròiseact, gur e a tha seo ach àite air-loidhne far am faod luchd-labhairt na Gàidhlig a thighinn còmhla airson còmhradh no deasbad a chumail air iomadach cuspair.
Cothrom
Thuirt e gun toireadh e cuideachd cothrom do dhaoine artaigilean, naidheachdan agus seanchasan a sgaoileadh.
B' ann san Dùbhlachd an-uiridh, nuair a nochd an naidheachd gun robh Cothrom a' dol à bith, a thòisichear a' bruidhinn mun phròiseict.
Dh'innis Mgr Crouse gun robh e iomgaineach nach biodh iris ri fhaighinn ann an saoghal na Gàidhlig tuilleadh, agus thòisichear a' smaointinn air iris air-loidhne a chruthachadh do choimhearsnachd na Gàidhlig.
Sgrìobh do Dhàna
Anns na trì mìosan a dh'fhalbh, tha sgioba de chòignear air a bhith a' togail na làraich agus a' sgrìobhadh artaigilean fo dhiofar chuspairean - Naidheachdan & Poileataigs, Cànan & Cultar, Saidheans & Teicneolas, Spòrs agus Sgrìobhadh Cruthachail.
Tha grunn luchd-sgrìobhaidh an sàs ann an Dàna mar-thà, ach thathar cuideachd ag amas air stuth fhaighinn bhon luchd-cleachdaidh.
Thuirt Mgr Crouse gun cuirear fàilte air pìosan sgrìobhadh sam bith.


text:
Ceist mun t-seirbheis smàlaidh
Sgrìobhaidh am Ball-Pàrlamaid Gàidhealach, Màiri Scanlon, gu Seirbheis Smàlaidh na h-Alba 'son fiosrachadh fhaighinn air mar a tha iad a' dèiligeadh ri suidheachaidhean èiginneach ann an sgìrean dùthchail.
Chaidh an t-seirbheis nàiseanta a stèidheachadh sa Ghiblean 2013 is na h-ochd feachdan sgìreil a bh' ann gan cur còmhla.
Tha am ball-liosta Tòraidheach ag ràdh gun d' fhuair i fiosrachadh nach eil an t-seirbheis ùr a' faighinn gu teintean ann an cuid de sgìrean cho luath 's a bu chòir.
Dh'iarr i mìneachadh bho Riaghaltas na h-Alba ach chaidh innse dhi gum feumadh i freagairt fhaighinn bhon t-seirbheis fhèin.
"S e bristeadh dùil a th' ann nach robh fios aig an Riaghaltas dè cho luath 's a tha an t-seirbheis a' freagairt ghairmean èiginn is gum feum mi a-nise a' cheist a chur air an t-seirbheis iad fhèin," thuirt i.
Dragh
Thog i dragh cuideachd nach dèan Buidheann Sgrùdadh na h-Alba rannsachadh air obair na seirbheis ùir gu an ath-bhliadhna.
Rinn a' bhuidheann-sgrùdaidh aithisg air an t-seirbheis phoilis nàiseanta mar thà.
Chuir an comhairliche Leòdhasach, Tormod MacLeòid - a bha uair na bhall den t-seann bhòrd-smàlaidh aig tuath - taic ris an iarrtas.
"Thathas a-nise bliadhna agus ceithir mìosan bho thòisich an t-seirbheis ùr agus tha mi a' smaoineachadh gu bheil e cudromach gum bu chòir sgrùdadh a bhith air a dhèanamh agus gun toireadh sin comhfhurtachd chan ann a-mhàin dhaibh fhèin agus dhan Riaghaltas, ach dha na daoine dham bheil iad a' toirt seachad na seirbheis, sin na coimhearsnachdan air feadh Alba gu lèir.
"Tha mise a' smaoineachadh gu bheil sin cudromach is gum bu chòir dha sgrùdadh a bhith air a dhèanamh," thuirt e.
Thuirt fear-labhairt bho Seirbheis Smàlaidh na h-Alba gu bheil iad ag obair gu cruaidh airson dèanamh cinnteach gu bheil iad a' faighinn gu suidheachaidhean èiginneach cho luath 's a ghabhas, is gu bheil iad a' coileanadh nan diofar iarrtasan a tha anns gach sgìre.


text:
Co-chomhairleachadh a dhìth mu alt-aiseig
Tha Comhairle nan Eilean Siar ag ràdh gum feum co-chomhairleachadh "mòr agus farsainn" a bhith ann mu sheirbheisean aiseig Leòdhais, fhad 's a tha obair-leasachaidh ga dèanamh air alt-aiseig Ulapuil.
Dhearbh Caledonian Mac a' Bhriuthainn gun deach dàil a chur air an obair-leasachaidh 's gun tòisich e anns a' Ghiblean seach sa Ghearran mar a bha dùil.
Tha a' Chomhairle air mì-thoileachas mòr a nochdadh nach deach bruidhinn riutha ceart mu na bha san amharc nuair a thàinig e am bàrr nach gabhadh aiseag chàraichean a ruith eadar Steòrnabhagh 's Ulapul fhad 's a bhiodh an obair a' dol, 's iad ag ràdh nach deach co-chomhairleachadh ceart a chumail.
Thathas air fàilte a chur air buidhinn-ghnìomha mu shuidheachadh aiseig Steòrnabhaigh a choinnicheas sa Phàrlamaid nas fhaide dhen t-seachdain.
Misneachd
"Bha sinne a' cluinntinn bho thaobhan eile, agus cha robh sinne an dèidh guth a chluinntinn bhon Riaghaltas dè bha a' dol air adhart, thuirt Cathraiche Comataidh Còmhdhail na Comhairle, Iain MacAoidh.
"Tha am ministear, Derek MacAoidh, tha e a' dol a chur air adhart na buidhne-gnìomha a tha seo, agus 's e fhèin a tha gu bhith sa chathair air sa chiad àite co-dhiù.
"Tha a' bhuidheann a tha seo a' dol a shealltainn ri Steòrnabhagh gu Ulapul a-mhàin.
"Agus tha sinn a' dol a bhruidhinn air na roghainnean airson nan clàran-ama, agus tha a' Chomhairle, agus Cal Mac, 's CMAL, 's Port Steòrnabhaigh 's Port Ulapuil gu bhith cruinn timcheall aig a' choinneimh a tha seo.
"Tha sinn a' dol a dhèanamh cinnteach gum bi iad air innse dhuinne, gum bi iad a' bruidhinn ris na coimhearsnachdan ann an seo, gum bi fios aig daoine dè tha a' tachairt," thuirt e.
Tha Cal Mac air dreach-chlàr-ama a chur a-mach airson seirbheis aiseig a tèid a chur an àite slighe Ulapuil fhad 's a tha an obair ga dèanamh, a bhios a' ruith eadar Steòrnabhagh agus Ùige san Eilean Sgitheanach.
"Feumaidh sin a thighinn chun na coinneimh a tha seo cuideachd, o chionn agus gum bi fios againn cinnteach.
"Chan eil mar a tha iad an dèidh atharrachadh na tìde freagarach air a h-uile duine, luchd-turais agus am poball. Feumaidh sinn sin a chur air am beulaibh, gus am bi am buaireadh cho beag 's a ghabhas," thuirt e.
Tha na h-uimhir de dhòchas aig Mgr MacAoidh às an t-suidheachadh ge-tà, agus e ag ràdh gu bheil coltas ann gu bheil ùidh aig a' mhinistear ùr anns a' chùis.
"Tha sinn a' faighinn misneachd bhon mhinistear a tha seo," thuirt e.
"Tha e a' gabhail ùidh, agus 's e ministear nan Eilean a th' ann cuideachd. Agus tha sinne uabhasach taingeil gu bheil e a' gabhail ùidh, 's gu bheil fios aige cò air a tha e a' bruidhinn.
"Ron a seo, bha e mar gun robh sinn a' bruidhinn ri oifisean.
"Ach tha esan an dèidh a bhith an Steòrnabhagh, mura h-eil dà thuras. Bha mi fhèin a' bruidhinn ris.
"Tha e a' gabhail ùidh anns a' chùis, agus tha mise a' smaoineachadh gum faigh sinn air adhart leis na tha a' dol a thachairt.
"Tha dàil anns an obair a tha iad a' dèanamh an Ulapul, agus ann an Steòrnabhagh, 's e sin a tha a' cur a' chùis mar a tha, so feumaidh sinn bruidhinn ris na daoine sin a tha an sàs ann," thuirt e.


text:
- TIOTAL
- Sealladh bhon adhar de dh'Ospadal tùsail an Ràthaig Mhòir, Inbhir Nis
- EXTERNAL ID
- PC_NURSES_MISC_036
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Nurses League of Inverness Hospitals
- AITHNEACHADH MAOINE
- 29537
- KEYWORDS
- ospadalan
cùram-slàinte
Tha an dealbh amara seo a' sealltainn sealladh bhon adhar de dh'Ospadal tùsail an Ràthaig Mhòir ann an Inbhir Nis a thuilleadh air Ìre a h-Aon den ospadal ùr (ri aghaidh an deilbh).
Chaidh a' chiad ìre den ospadal ùr a chrìochnachadh anns a' Ghiblean 1970 agus dh'fhosgail an togalach air fad ann an 1983 le 355 leabaidh


text:
- TIOTAL
- Eaglais Abaid Chille Chuimein
- EXTERNAL ID
- QZP40_CARD_0026
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- LINN
- 1950an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31909
- KEYWORDS
- cairtean
abaidean
eaglaisean
Tha a' chairt seo o na 1950an a' sealltainn eaglais Abaid Chille Chuimein.
Cheannaich an 14mh Morair MacShimidh an gearastan ann an Cille Chuimein on riaghaltas ann an 1867 gus a chleachdadh mar loidse seilg. Thug an 15mh morair na togalaichean seachad air mhàl do na manaich Bhenedictineach anns na 1870an, agus thòisich iadsan air an atharrachadh gu abaid, sgoil agus manachainn. 'S e Joseph Hansom (ainmeil air sgàth carbaid Hansom) a dhealbh an ath-thogail agus an leudachadh, agus chuir Peter Paul Pugin, Reginald Fairlie, Charles Gray agus William Watt Allan tuilleadh riutha


text:
- TIOTAL
- Loch Coir' Uisg' agus An Cuiltheann, An t-Eilean Sgitheanach
- EXTERNAL ID
- QZP40_CARD_2298
- ÀITE
- Loch Coir' Uisge
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1930an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34198
- KEYWORDS
- loch
beanntan
dealbh-tìre
Tha Abhainn Sgabhaig a' fàgail Loch Coir' Uisg' aig a' cheann a deas, gus tuiteam ann an Loch Sgabhaig. Tha Coir' Uisg', fear de na coireachan as ainmeile ann am Breatainn agus na shealladh fìor annasach anns An Cuiltheann, anns an Eilean Sgitheanach. Tha coltas gun deach na binneanan biorach aig An Cuiltheann a dhèanamh na bu rèidhe air a' chairt seo. Ach tha an aon dealbh anns an aon shreath aig J. B. White (QZP40_CARD_2292) a' sealltainn nam beanntan fo cheò, agus tha coltas gun robh neach ealain ro dhìcheallach ag atharrachadh coltas a' Chuilthinn


text:
Google gibi arama motorları, bir ziyaretçi ile en alakalı arama sonuçlarını sunmak için yapay zeka ve makine öğrenimi kullanır. Google arama algoritması nasıl işlemektedir? Siteniz niçin sıralamada başarısız oldu? Làrach bunlar, bir làrach sahibinin bir làrach-lìn sèralamaya çalışmadan gus sorması gereken önemli sorulardır.
Sin a-mach dè an ìre as fheàrr a th 'ann. Bir gecelik prosedür değildir. Süreci başlatmadan airson geurkli bileşenleri hesaba katmak gerekir. Bu nedenle Google'ın nasıl çalıştığını ve algoritmasının şu an nasıl işlev gördüğünü anlamak önemlidir.
Semalt
Seirbheisean Didseatach 'a' Mion-fhiosrachadh air Alasdair Peresunko, ML Ve AI'nın SEO a 'dèanamh cinnteach gu bheil iad a' dèanamh cinnteach gu bheil iad a 'cleachdadh na h-oidhche seo.
Google algoritması, SEO co-ionannachd daha basit zamana sahipti. Tha e comasach do roghainnean atharrachadh aig àm sam bith. "İnternet pazarlamacılığı" terimi, phishing spade, spam gönderen ve ürünlerin air-loidhne a dhìth air a 'bhòrd seo, agus bidh e a' toirt taic dha na h-àireamhan sin gu h-obann. Bu chòir dhut faighinn a-mach dè an làrach-lìn a tha thu a 'cleachdadh agus a-steach a-steach air a' bhlog agad, a 'toirt a-steach a' bhrobhsair agad.
Halen, Google arama motoru çeşitli öğelere bölünmüştür. Google arama algoritmasının web'in 70 Trilyon + web sayfalarını işleyebilmesinin tek yolu budur. Bu bağlamda Google, rütbe faktörlerinin akışını yaratan bileşenleri keşfetmek için yapay zekayı (AI) kullanıyor..Ghoogle tarafından sitenizi nas fheàrr agus nas cudthromach le bhith a 'cleachdadh teicneòlasan gus taic a thoirt seachad. Bir sitenin bir sayfadan diğerine olan iç bağlantılarını takip etmeyi içerir. Bi web web site, làrach-lìn, Google'in crochadh air clàran-taisbeanaidh agus feuchainn ri faighinn a-mach. Ayrıca, isterseniz, tüm siteyi robots.txt agus an uair sin bulabilirler. Ghoogle, sayfaları çapa metni, bağlantılar veya ann an co-bhanntachd air Googlebot gus fiosrachadh a thoirt seachad. Formüller ve algoritma, Google'ın sunduğu başka ilginç yöntemlerdir. Ghoogle gluasaid a 'toirt sùil air gin de na h-uinneagan a th' ann.
AI ve ML SEO le barrachd fiosrachaidh
En önemli soru, AI ve Makine öğrenmesinin SEO agus cuid de na h-innealan-fuirich seo. Tha Farklı SEO a 'cleachdadh, ag innse mar a dh' fhaodadh a bhith feumail. Olumlu tarafı, Beyaz-Şapka SEO a tha a 'dol air adhart gu h-àraidh air làrach-lìn a' phoileasaidh air Google sıralamalarını sağlamalıdır. Ghoogle, agus an uairsin a 'toirt taic dha na h-iomairtean seo, a' dèanamh cinnteach gu bheil iad a 'dèanamh cinnteach gu bheil iad a' dèanamh cinnteach gu bheil iad sin. Teknikler geri kalanı manipüle edilmelidir. Üstelik, bir sitenin sıralaması biraz zaman alabilir, ancak bunun doğal olarak gerçekleşmesine izin vermek önemlidir. Air adhart gu clàr na làraich Air adhart gu stiùir bbc.co.uk Air adhart gu inneal lorg bbc.co.uk Taic mu Ruigsinneachd Roghainnean Criomagan Fios chun BhBC Stiùireadh do phàrantan Chan eil uallach air a 'BhBC airson na th' air làraich-lìn eile.
Olumsuz yönüyle, AI ve Makine Öğrenmesi, Google algoritmasının, hatta Google geliştiricilerin bile başa çıkması veya bakımı zor olan büyümesine yardımcı oluyor. Bu açıdan, làrach sahipleri, Google a dhìth o chionn ghoirid, agus tha iad a 'feuchainn ris a' chùis seo a dhèanamh nas fheàrr. Làrach-lìn Uzmanlar, sonunda optimizasyonunun ve SEO'nun başlangıçta beklenenden daha zor olacağını iddia ediyor. Ayrıca, bu, bilgi aramak için daha kolay bir süreç anlamına gelebilir. Tha e comasach do roghainnean atharrachadh aig àm sam bith. Bir làrach mükemmel bir kullanıcı deneyimi ve içeriğine sahipse Google'ın ne istediği önemli değildir. Mun BhBC Sanasaich leinn Prìobhaideachd Taic mu Ruigsinneachd Roghainnean Criomagan Fios chun BhBC Stiùireadh do phàrantan Chan eil uallach air a 'BhBC airson na th' air làraich-lìn eile. Müşterilerden memnun olmak, herhangi bir iş için mükemmel bir fikirdir.


text:
- TIOTAL
- Togalach Beag Cruinn - dealbh 1
- EXTERNAL ID
- PC_GM2_PHOTOGRAPHS_010
- ÀITE
- Caisteal Ghrannd
- SGÌRE
- Crombail
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 22777
- KEYWORDS
- togalach
togalaichean
ailtireachd
sneachd
Dealbh-camara de thogalach beag, cruinn ann an tasglann Taigh-tasgaidh Bhaile nan Granndach. Thathas air coltas tùir a thoirt air an togalach, le caisealachdan a' cuairteachadh a' mhullaich.
Chan eileas air dearbhadh càit a bheil an togalach seo, ach 's dòcha gu bheil e ann an gàrradh Caisteal Ghrannd, faisg air Baile nan Granndach
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
‘S e bliadhna mhòr a bh’ ann an 2017 airson bloga Trèanaichean, Tramaichean is Tràilidhean.
Nuair a thòisich mi am bloga bho chionn 5 bliadhna, b’ e an t-amas a bh’ agam a dhol air a h-uile rathad-iarainn ann an Alba.
As t-Samhradh am-bliadhna, choilean mi an t-amas seo nuair a chaidh mi air Rathad-iarainn Bhaile Chè is Bhaile nan Dubhach ann an Siorrrachd Obar Dheathain. Tha mi a-nis air a bhith air a h-uile loidhne rèile – trèanaichean is tramaichean – ann an Alba de gach gèidse, poblach is prìobhaideach.
Seo mar a chaidh a’ bhliadhna:
An Cèitean
Nuair a bha a h-uile duine a’ bhòtadh ann an taghaidhean nan comhairlean aig toiseach a’ Chèiteian, chaidh mise air splaoid gu Inbhir Theòrsa airson an latha (na gabh dragh – bhòt mi tron phost!)
Chaidh siostam nam busaichean-tràilidh ann an Glaschu a dhùnadh aig deireadh a’ Chèitean 1967 agus chaidh mi gu tachartas sònraichte aig Taigh-tasgaidh nam Busaichean-tràilidh ann an Sandtoft, Doncaster gus a chomharrachadh. Bha cothrom agam a dhol air bus-tràilidh Ghlaschu – rudeigin a tha air a bhith air liosta na bucaid agam fad bhliadhnaichean mòra. Chaidh am bus-tràilidh aig Taighean-tasgaidh Ghlaschu a chur air ais ann an Taigh-tasgaidh na Còmhdhail cuideachd gus an 50mh ceann-bliadhna de dhùnadh an t-siostaim a chomharrachadh.
An Lùnastal
Aig toiseach an Lùnastail, chaidh mi fhèin is Ciorstag agam air an rathad-iarainn mu dheireadh ann an Alba – Rathad-iarainn Bhaile Chè is Bhaile nan Dubhach (Keith and Dufftown), rathad-iarainn glèidhte brèagha san ear-thuath. Fhuair mi fhèin is Ciorstaidh cothrom trèana a dhràibheadh cuideachd, rud nach robh sinn idir an dùil ris!
Bha mi beò-ghlacte le sreath YouTube All the Stations le Geoff Marshall agus Vicki Pipe fad an t-Samhraidh, gu sònraichte am prògram far an deach iad dhan Eilean Sgitheanach agus far an do choinnich iad ri Mark Wringe gus beagan Gàidhlig ionnsachadh.
Air 13/08, dh’iarr Geoff is Vicki air an luchd-coimhead air fad aig All the Stations a dhol air trèana gu àite nach fhaca iad riamh roimhe. Chaidh mi fhèin is Eubha dhan tràigh ann am Preastabhaig.
An t-Sultain
Aig tòiseach na Sultain, chaidh mi gu Taigh-tasgaidh nan Trèanaichean Dealanach ann an Coventry, an t-aon àite a tha a’ comharrachadh nan trèanaichean dealanach a chleachdas coimiutairean gach latha. Gu mì-fhortanach, tha an taigh-tasgaidh air dùnadh a-nis ach gu fòrtanach, às dèidh iomairt maoineachadh-sluaigh, chaidh na trèanaichean uile a shàbhaladh is tha iad uile a’ dol gu dachaighean ùra.
Chaidh mi air cùrsa Gaeilge ann an Èireann san t-Sultain cuideachd far am faca mi na bha air fhàgail den Mhuc Dhubh – seann rathad-iarainn Thír Chonail. Air an t-slighe air ais, ghabh mi an trèana bho Dhoire gu Beal Feirste, a tha aithnichte mar fhear de “thursan rèile mòra an t-saoghail” agus tha mi a-nis air a bhith air a h-uile rathad-iarainn ann an lìonra Èireann a Tuath.
An Dàmhair
Aig toiseach a’ mhìos, chaidh sinn gu Eivissa/Ibiza air làithean-saora. Chan eil rathad-iarainn sam bith san eilean a-nis ach fhuair mi a-mach nuair a bha sinn ann gum b’ àbhaist rathad-iarainn a bhith ann gus salann a ghiùlain dhan chidhe.
Mhol Network Rail aig an àm seo gum bu chòir dhan Riaghaltas cead a thoirt dhaibh gus stèisean Bhrìch (Breich) ann an Lodainn an Iar a dhùnadh is chaidh mi ann san Dàmhair – air an aon trèana den latha à Glaschu – gus an stèisean fhaicinn. Gu fortanach, às dèidh iomairt is athchuinge, chaidh an stèisean a chumail fosgailte agus tha barrachd thrèanaichean gu bhith ann.
An t-Samhain
Bha cùisean gu math gu math trang san t-Samhain. Chaidh mi dhan Bhruiseil agus dhan Ghearmailt air an trèana gus am Bun-os-cionn Bahn, aona-rèile crocte annasach Wuppertal fhaicinn.
Bha cothrom agam a dhol air bus-tràilidh ann an Soilingean cuideachd. Bha mi air busaichean-tràilidh glèidhte aig taighean-tasgaidh roimhe ach bha e fìor fìor mhath a dhol air turas fhada ann an àite far a bheil iad a’ ruith a h-uile latha mar phàirt chudromach de shiostam na còmhdhail poblaich.
Goirid às dèidh dhomh tilleadh, bha mi air falbh a-rithist air trèana dhan Chuimrigh agus mi a’ dèanamh air Aberystwyth far an robh mi gu bhith a’ coinneachadh ri caraid mus rachainn gu cùrsa “Cànanan Ceilteach anns a’ Chuimrigh” far an robh mi a’ teagasg na Gàidhlig. Bha mi riamh airson a dhol air Loidhne a’ Chambrian eadar Yr Amwythig (Shrewsbury) agus Aberystwyth agus bha an turas a cheart cho math sa bha mi a’ duil. Chuir e iongnadh mòr orm gun robh an loidhne caran coltach ri Loidhne na Gàidhealtachd an Iar.
Abair deagh bhliadhna a bh’ agam air na rathaidean-iarainn ann an 2017. Chì sinn de thachras an ath bhliadhna!
Alasdair
Air na tursan agam ann an 2017: An stèisean as fhaide a tuath: Inbhir Theòrsa, an stèisean as fhaide a deas: Aachen (A’ Ghearmailt), an stèisean as fhaisge an iar: Doire, an stèisean as fhaide an ear: Wuppertal (A’ Ghearmailt).
Dùthchannan anns an robh mi: Alba, Sasainn, Èirinn, a’ Chuimrigh, An Fhraing, a’ Bheilg, a’ Ghearmailt.
Air m’ ipad (na clàran a b’fheàrr leam am-bliadhna): Stiff Little Fingers Rockers (Live), Toy Dolls Absolutely Live.


text:
- TIOTAL
- Harry Lauder le èideadh Gàidhealachd air
- EXTERNAL ID
- CAITHHORZ_THUFM_PH015
- ÀITE
- neo-aithnichte
- NEACH-FIOSRACHAIDH
- Caithness Horizons
- AITHNEACHADH MAOINE
- 4129
- KEYWORDS
- fèistearan
neach-comadaidh, actairean
talla ciùil
Bha Sir Harry Lauder (4 Lùnastal 1870 - 26 Gearran 1950) na fhèistear thallaichean-ciùil Albannach. B' ann mar Harry Lauder a b' fheàrr a dh'aithneachaist e.
Rugadh e ann am Portobello, Dùn Èideann, an dachaigh a sheanar taobh a mhàthar, Harry MacIllFhinnein. B' ainm dha athair Iain Currie Lauder, fear de shliochd Chlann Lauder ('Lauders of The Bass'), agus b' e mhàthair tè Iseabail Urchadain NicLeòid NicIllFhinnein, a rugadh ann am Obar Bhrothaig do theaghlach às an Eilean Dubh.
Aig àrd ìre ann am meas dhaoine, faodaidh e bhith gur e am fèistear bu chliùitiche air an t-saoghal, agus e a' reic milleanan de chlàran is a' lìonadh nan tallachan bu mhotha. Nuair a bhiodh e a' gabhail nan òran a b' ainmeile aige, b' e aodach Gàidhealach a bhiodh air, mar a th' air san dealbh seo, agus e a' gabhail òran Albannach.
Rinneadh na ridire e an 1919 ag aithneachadh obair a' dèanamh dìbhearsain do shaighdearan sa Chogadh Mhòr
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Bho uilebheist Ghotach gu dòigh ròiceil Vaudeville, bidh an caractar seo a’ triall air casan àrd agus a’ cur sàr mhaise-gnùise agus ealain teine (poi teine agus meuran teine ma tha e freagarrach) ri chèile airson tachartas sam bith a lasadh suas. Nuair nach eil teine freagarrach, mar phiuthar Edward Scissorhands, bidh i a’ cur a meuran gu deagh fheum ’s a’ toirt snas air stoidhlean gruaige a’ Chinn a Tuath. Is ise aon de na caractaran as measaile agus as iol-chomasaiche, an dà chuid bho thaobh dibhearsain agus obair sanasachaidh. Is ise as fheàrr le daoine cuideachd airson ruic is riagail le cloinn na bun-sgoile, agus an caractar as freagarraiche airson tachartasan bìdh & deoch.
Gheibhear atharrachaidhean eile air a’ charactar seo le Clogaidín Craiceáilte (Bonaid Bheag Chràicte) & sgeadachadh-gnùise freagarrach airson tachartasan Oidhche Shamhna (m.e. caractaran gotach/eagallach msaa).
"Very happy, definitely added to the carnival atmosphere."
Victoria Square Shopping Complex, Beul Feirsde, air son am promotion 'Summer Carnival'
"Very impressed... her costume and make-up look amazing and her stilt performance dazzles, Ariel interacted with the hundreds of people that attended... She spoke to everyone in Irish and English, playing and dancing with children which entertained everyone...really added to the week long festivities. She was professional in every way possible."
Sgoil Samhraidh, Èire a' Tuath
© Ariel Killick 2014


text:
- TIOTAL
- Loidse Shidhisgil bhon Pharapet Pool, Abhainn Ilidh
- EXTERNAL ID
- QZP40_CARD_5609
- ÀITE
- Sìdhisgil
- SGÌRE
- Cill Donnan, Loth agus Clìn
- SIORRACHD/PARRAIST
- CATAIBH: Cill Donnain
- LINN
- 1950an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37233
- KEYWORDS
- cairtean-puist
loidsichean
oighreachdan
iasgach
bradan
Ilidh
Bun Ilidh
Raibeart MacilleChrìosd
òr
Cill Donnain
Baile an òir
Air a' chairt-phuist seo, chithear dealbh de loidse Shidhisgil bhon Pharapet Pool, Abhainn Ilidh, Cataibh.
Bha oighreachd Shidhisgil uair na pàirt de dh'oighreachdan mòra Dhiùc is Bhan-diùc Chataibh. Tha 'Gil' a' tighinn bhon Ghàidhlig agus tha 'suis' a' tighinn bhon Lochlannais, a' ciallachadh an Dara cuid 'beucaich' no 'saithe' (cudaig). Losg an loidse don talamh anns na 1980an.
Is e tè de na h-aibhnichean bradain as fheàrr ann an Alba a th' ann an Abhainn Ilidh.
Chlàraich an reul-eòlaiche is cruinn-eòlaiche Greugach Ptolemy (c100AD -170 AD) abhainn -'ila fluvia ostia' - air costa an ear na h-Alba agus thathar a' smaoineachadh gur e Abhainn Ilidh a bh' ann.
Tha an abhainn ag èiridh à trì lochan ceangailte: Rumasdal, Badanloch and Loch nan Clàr. Tha an abhainn 21mìle (34 cil) a dh'fhaid agus tha i a' sruthadh tro Shrath Chill Donnain agus tro oighreachd Shidhisgil. Tha i a' dol dhan mhuir aig Bun Ilidh, baile iasgach a chaidh a chruthachadh ann an 1818 airson croitearan a chaidh fhuadachadh bho na glinn a-staigh san tìr.
Ann an 1868, chaidh òr a lorg ann am Srath Ilidh le Raibeart MacGilleChriosd, fear a bhuineadh don àite a bha air a bhith a' lorg òir ann an Astràilia. Thòisich seo toir-oir Chill Dhonnain. Bha 500 luchd-siridh òir a' fuireach ann am bothanan fiodha ann am 'Baile an Òr' air an ath bhliadhna. Chaidh na ceadan a thoirt bhuapa ann an 1869 an dèidh do dh'iasgairean is luchd-spòrs ionadail a bhith a' gearan mun bhuaireadh a bha muinntir an òir a' dèanamh.
Chaidh a' chuid as motha den òr a lorg ann an alltan Chill Donnain, Chinn a' Bhràist agus Shidhisgil ach fhuair suirbhidh ann an 1911 a-mach nach robh òr gu leòr ann airson obrachadh eacanomaigeach


text:
Tha Tighinn Fodham Èirigh
Tuilleadh mar seo:
Tha Tighinn Fodham Èirigh
O 's Toigh Leam an Cìobair...
Ceumanach gu Siubhal...
Hill ì ra bhò Tha Mulad...
Fiosraichean - Aoghnas Caimbeul
Luchd-clàraidh - Calum Iain MacIlleathain;
Item Person - Ailean Mùideartach
Geàrr-chunntas - Òran molaidh do dh'Ailean Mùideartach. Is iomadh boireannach a tha an dèidh air. Tha iomradh ann air a chuid sgilean mar mharaiche agus mar shealgair.
Fad a' Chlàir (h:m:s) - 00:02:45
Àm Clàraidh - 1957.03.22
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 45697
Àireamh an Teip Thùsail - SA1957.006
Àireamh a' Chlàir Thùsail - SA1957.6.A3
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Lannraig
Paraiste - Glaschu
Baile/Àite - Glaschu
Notaichean a' Chlàir - 8 verses (1st verse repeated).
Ceangal Maireannach - http://www.tobarandualchais.co.uk/gd/fullrecord/45697/1
Tweet


text:
Naidheachdan 11:00m
13 An t-Iuchar 2015 Ùraichte aig Ùraichte aig
A' Ghrèig
Tha ceannardan Sòn an Euro air aonta a ruighinn airson prògram taice ùir dhan Ghrèig, an dèidh chòmhraidhean a mhair 17 uairean anns a' Bhruiseal. Fon aonta ùr dh'fhaodadh gum faigh a' Ghrèig €86bn anns an ath-thrì bliadhna. Thuirt Ceann-Suidhe Chomhairle na Roinn Eòrpa, Dòmhnall Tusk, gum bi ministearan ionmhais a' bruidhinn anns an aithghearrachd a thaobh mar as fheàrr a ghabhas an dùthaich a chuideachadh cho luath 's a ghabhas. Thuirt Seansalair na Gearmailt, Angela Merkel, gun deach riaghailtean teann a chur an sàs mar phàirt den aonta.
Poilis na h-Alba
Chaidh sgrùdadh iarraidh sa bhad air mar a tha Poilis na h-Alba a' dèiligeadh ri gairmean fòn a' phobaill, an dèidh mar a bhàsaich boireannach a bha a' laighe 's i air a droch ghoirteachadh, ann an càr fad trì là, a dh'aindeoin gun robh fios aig na Poilis gun robh tubaist air a bhith ann. Fhuaireas lorg air Lamara Bell, a bha 25, le a leannan ri taobh, marbh. Thuirt Calum Steele, bho Chaidreachas nam Poileas, gu bheilear a' dèiligeadh ri droch shuidheachadh dha-rìribh, agus gur e gearraidhean anns an t-seirbheis a bu choireach gu ìre mhòir.
Harriet Harman
Tha càineadh ga dhèanamh air Ceannard eadar-amail nan Làbarach, Harriet Harman, le cuid de bhuill a' phàrtaidh ri linn mar a chuir i taic ri gearraidhean ann an sochairean sòisealta. Tha triùir a-mach à ceathrar a tha a' seasamh airson ceannas a' phàrtaidh air slaic a thoirt oirre mun chùis. Thuirt cuid de dh'àrd-bhuill nach robh an caibineat dùbhlannach air an cùl-taic a chur ri beachd nach cuireadh iad an aghaidh gearradh ann an creideasan-cìse do phàrantan aig a bheil triùir chloinne no barrachd.
Bòrd na Gàidhlig
Tha an tuilleadh cheistean air tighinn am bàrr mu Bhòrd na Gàidhlig, an dèidh dhaibh aideachadh nach eil fiosrachadh aca mu àireamhan thidsearan Gàidhlig, no cia mheud a tha a dhìth. Tha sin a dh'aindeoin 's gu bheil plana nàiseanta a' chànain aig a' Bhòrd fhèin ag ràdh gu bheil fastadh thidsearan Gàidhlig na phrìomh dhleastanas air a' Bhòrd. Thàinig am freagairt ann am fiosrachadh a thug iad seachad fo Achd Saorsa an Fhiosrachaidh.
Paras
Thuirt na Poilis ann am Paras gu bheil mu dheichnear am bruid aig luchd-gunna aig bùth aodaich anns a' bhaile. Thuirt iad gu bheil e coltach gur e mèirle le gunna a tha sa chùis.
Billy agus Lisa Ghreumach
Bidh an tiodhlacadh aig Billy agus Lisa Ghreumach, a chaill am beatha an lùib ionnsaigh cheannairc ann an Tunisia air a' mhìos a chaidh, ann feasgar. Bha an cupal a bhuineadh do Bhankfoot ann an Siorrachd Pheairt, air làithean-saora san dùthaich 's iad a' comharrachadh gun robh a' Bh.Ph. Ghreumach 50 bliadhna de dh'aois. Chaidh dithis Albannach eile, Jim agus Ann McQuire, a bha air an glacadh anns an sgrios, a thiodhlacadh Dihaoine.
Cunnart Itealan
Dh'aidich Ministearalachd an Dìon gun robh fìor chunnart ann bho thubaistean eadar itealain tornado agus itealain eile ann an sia cùisean fa leth ann an Alba anns a' chòig bliadhna a chaidh seachad. Bha cùis faisg air Port-Adhair Inbhir Nis nam measg. Chaidh na figearan ùra fhoillseachadh an dèidh do dh'fhear-labhairt dìon an SNP, Dùghlas Chapman, ceist a thogail mun chùis. Tha Ball-Pàrlamaid Mhoireibh, Aonghas Robasdan, ag iarraidh gum bi siostaman rabhaidh anns na h-itealain aig RAF Chinn Lois an dèidh mar a chaill triùir chriutha am beatha ann an tubaist-adhair os cionn Linne Mhoireibh ann an 2012.


text:
Letter to Gaelic Learners Litir do Luchd-ionnsachaidh
A series of letters to support Gaelic learners. This will help learners who already have some knowledge and understanding of Gaelic and are looking to develop their language skills. Sound files, text, vocabulary and language notes are also available. Sreath de litrichean a bheir taic do luchd-ionnsachaidh na Gàidhlig. Bidh iad seo cuideachail do luchd-ionnsachaidh le beagan tuigs air a’ Ghàidhlig agus a tha a’ coimhead airson dòigh air na sgilean cànain aca a leasachadh. Tha faidhle fuaim, teacsa, briathrachas agus puingean cànain rim faighinn cuideachd.
taicshortcuts
Iain Catanach, ‘Prionnsa’ na Camanachd (Litir 926)
An cuala sibh riamh air Iain no Seonaidh Catanach? Tha cuid a’ cumail a-mach gum b’ e an cluicheadair a b’ fheàrr riamh a thog caman, co-dhiù bho Linn Oisein. Tha mi gu mòr an comain a’ chraoladair is òraidiche, Ùisdean MacIllInnein, airson m’ aire a thoirt don laoch seo. Tha Ùisdean air obair mhòr a dhèanamh airson aire dhaoine a thoirt do dh’eachdraidh is dualchas na camanachd.
Le ainm mar Catanach, cha chuir e iongnadh oirbh gun do bhuineadh Iain do Bhàideanach. ʼS ann a’ cluich do Bhail’ Ùr an t-Slèibh a dh’fhàs e ainmeil mar chluicheadair iomain. Chì sinn, ge-tà, gun robh e fìor mhath air spòrsan eile cuideachd.
Rugadh e ann an ochd ceud deug, ochdad ʼs a còig (1885), an neach a b’ òige de cheathrar cloinne aig Uilleam is Anna Chatanach. Bha Uilleam na mharsanta ann am Bail’ Ùr an t-Slèibh. Fhuair Iain – no Seonaidh – a chuid foghlaim ann an Sgoil Bhail’ Ùr an t-Slèibh agus Sgoil Cheann a’ Ghiùthsaich, mus deach e air adhart gu Colaiste Sheòrais Watson agus Oilthigh Dhùn Èideann. Rinn e ceum anns na h-Ealain agus an uair sin ann an Eòlas-leigheis. Bha e ag obair mar dhotair ann an Sasainn agus sa Chuimrigh.
Bha e na lùth-chleasaiche air leth agus gu math luath mar ruitheadair. Ann an naoi ceud deug ʼs a naoi agus a deich (1909/1910) bhuannaich e an leum-fhada ann am farpaisean Oilthigh Dhùn Èideann agus chaidh a thaghadh mar riochdaire don oilthigh ann am farpaisean eadar-oilthigheach. Bha e cuideachd sònraichte math mar chluicheadair hocaidh. Chluich e airson sgioba hocaidh na h-Alba.
Ach ʼs e a’ chiad chaman a thog e fear na h-iomain agus ʼs ann mar sin as motha a tha e air a chuimhneachadh. Bha na sgilean camanachd aige air leth. Bhiodh e a’ bualadh ball suas le caman, agus a’ ruith timcheall craobh airson am ball a ghlacadh air a chaman mus ruigeadh e an talamh. Nuair a bhiodh e air an rathad chun an Eilein, pàirc na h-iomain ann am Bail’ Ùr an t-Slèibh, a rèir aithris, bhiodh e a’ ruith airson leth-mhìle a’ bualadh a’ bhuill san adhar le caman, gun a bhith ga leigeil gu talamh.
Bha sgioba a’ Bhail’ Ùir soirbheachail nuair a bha Iain Catanach na bhall dhaibh. Ann an naoi ceud deug ʼs a naoi (1909), chluich iad an Fhùirneis ann an Cuairt Dheireannach Chupa na Camanachd ann an Glaschu. Bhuannaich Bail’ Ùr an t-Slèibh aon tadhal deug gu trì. Agus chuir Iain Catanach ochd tadhail! ʼS e sàr-chluicheadair dha-rìribh a bh’ ann. Tha cuid dhen bheachd gun seas sin gu sìorraidh mar an uiread as motha de thadhail a chuir aon chluicheadair ann an Cuairt Dheireannach Chupa na Camanachd.
Gu mì mì-fhortanach, chaill Iain Catanach a bheatha anns a’ Chiad Chogadh. Bha e ann an Corps Meidigeach Rìoghail an Airm agus chaidh a leòn anns na Dardanelles ann an naoi ceud deug is còig-deug (1915). Cha d’ fhuair e seachad air sin, agus chaochail e.
Chaidh ainmeachadh ann an Talla nàiseanta an Sàr-luchd-spòrs – an aon chluicheadair iomain a fhuair an inbhe sin. Bidh òraid agus duais ainmichte air a shon air an toirt le Oilthigh Dhùn Èideann gach bliadhna. Tha e ceart agus iomchaidh gu bheilear ga chuimhneachadh fhathast.
Faclan na Litreach: : Iain/Seonaidh Catanach: John/Johnny Cattanach; marsanta: merchant; Ceann a’ Ghiùthsaich: Kingussie; Eòlas-leigheis: Medicine.
Abairtean na Litreach: ma tha ùidh agaibh ann an iomain no camanachd: if you are interested in shinty; gum b’ e an cluicheadair a b’ fheàrr riamh a thog caman: that he was the best player who ever picked up a caman; co-dhiù bho Linn Oisein: certainly since the time of Ossian; airson aire dhaoine a thoirt do: to draw peopleʼs attention to; cha chuir e iongnadh oirbh gun do bhuineadh Iain do Bhàideanach: it won’t surprise you that John belonged to Badenoch; ʼs ann a’ cluich do Bhail’ Ùr an t-Slèibh a dh’fhàs e ainmeil: it was playing for Newtonmore he became famous; bha e na lùth-chleasaiche air leth: he was an excellent athlete; bhuannaich e an leum-fhada ann am farpaisean Oilthigh Dhùn Èideann:he won the long jump in Edinburgh Universityʼ championships; ʼs ann mar sin as motha a tha e air a chuimhneachadh: thatʼs how he is best remembered; a’ ruith timcheall craobh airson am ball a ghlacadh air a chaman mus ruigeadh e an talamh: running around a tree to catch the ball on his caman before it reached the ground; chluich iad an Fhùirneis ann an Cuairt Dheireannach Chupa na Camanachd: they played Furnace in the Camanachd Cup Final; aon tadhal deug gu trì: eleven goals to three; gun seas sin gu sìorraidh mar an uiread as motha de thadhail a chuir aon chluicheadair: that that will stand forever as the most goals that one player scored; Corps Meidigeach Rìoghail an Airm: The Royal Army Medical Corps; chaidh a leòn: he was wounded; chaidh ainmeachadh ann an Talla nàiseanta an Sàr-luchd-spòrs: he was inducted into the Scottish Sporting Hall of Fame; an aon chluicheadair iomain a fhuair an inbhe sin: the only shinty player to be accorded that accolade.
Puing-chànain na Litreach: Tha mi gu mòr an comain a’ chraoladair is òraidiche: I’m much obliged to the broadcaster and lecturer. We might also say fada an comain. If you are using a pronoun, it works like this. Tha mi gu mòr nad chomain ‘I’m much obliged to you’; tha mi na chomain ‘I’m obliged to him’; tha e gu mòr na comain ‘heʼ is much obliged to her’; tha sinn nan comain ‘we’re obliged to them’.
Gnàthas-cainnt na Litreach: cha chuir e iongnadh oirbh : it will not surprise you.
Download the text of this week's letter as a PDF: Thoir a-nuas Litir mar PDF:
PDF documents are especially suited for printing out. Most computers can open PDF files, but if you have problems viewing them you may need to install reader software such as Tha faidhleachan PDF gu sònraichte math airson clò-bhualadh. Tha e furasta gu leòr do chuid de choimpiutairean faidhleachan PDF fhosgladh, ach ma tha trioblaid agad ‘s dòcha gum biodh e feumail bathar-bog mar Adobe Acrobat Reader. fhaighinn.
An Litir Bheag
This letter corresponds to Tha an Litir seo a’ buntainn ri An Litir Bheag 622
Podcast
BBC offers this litir as a podcast – visit the programme page for more info and to download or subscribe. Tha am BBC a’ tabhainn seo mar podcast. Tadhail air an duilleag-phrògraim airson barrachd fiosrachaidh no airson podcast fhaighinn


text:
Is e inneal HTTP eile a th 'ann an Nginx [einnsean x] agus frithealaiche proxy. Bidh Nginx mar fhrithealaiche progsaidh puist, agus frithealaiche proxy-taice TCP / UDP, far a bheil e a 'dearbhadh luchd-iarrtais eadar-lìn eadar-dhealaichte gus tadhal air làrach-lìn a ruigsinn. Sgrìobh Igor Sysoev an toiseach am frithealaiche proxy seo. Faodaidh pasganan aoigheachd eile modhan mar LAMP stack (Linux + Apache + MySQL + PHP) a chleachdadh gus cumhachd a chum WordPress. Faodaidh Nginx a bhith na shuidheachadh cumhachdach a thaobh dòigh-obrach proxy procre. Gu feum, tha iomadh dòigh ann air am faod maighstirean-lìn fastadh gus Nginx a thoirt gu buil. Faodaidh tu a bhith comasach air a h-uile feart a chleachdadh aig an aon àm a 'cleachdadh an fhrithealaiche Apache. Bidh a 'mhòr-chuid de na làraichean-lìn a tha air an cumail air frithealaiche Nginx a' ruith air stèidh Apache. Tha ceannardan freagairt HTTPS a thuilleadh air luchd-ionaid eile a 'toirt iomradh air mar na freagairtean lìn.
Tha an stiùireadh seo le Mìcheal Brown, Semalt Manaidsear Soirbheachd Luchd-cleachdaidh, a 'mìneachadh mar a chleachdar suidheachadh Nginx a dh'aona ghnothach. An àite a bhith an crochadh air modh apache server, faodaidh tu Nginx a-mhàin a chleachdadh mar phrìomh fhrithealaiche. Dh'fhaoidte gu bheil cuid de chùisean sònraichte ann nuair a bhios Nginx air WordPress. Tha cuid de dh'fhiosrachadh deatamach a dh'fheumas neach-cleachdaidh a bhith eòlach air Nginx. Mar eisimpleir:
- Tha gach rèiteachadh comasach anns a 'phannal rianaire air rèiteachadh ìre an fhrithealaiche. Mar thoradh air an sin, chan eil rèiteachadh ìre-seòlaidh ann. Eu-coltach ri faidhlichean .acheacaccess no faidhle web.conf IIS, chan urrainn do WordPress rèiteachadh Nginx atharrachadh..
- Tha an dòigh-obrach a tha a 'ceadachadh ceadan beagan eadar-dhealaichte air Nginx na air seirbhisean Apache eile.
- Chan urrainn do Nginx na riaghailtean ath-sgrìobhaidh a dhèanamh dhut. Chan eil comasan seòrsa .htaccess aig Nginx mar sin chan eil e do-dhèanta an frithealaiche a cho-roinn bho cheann-cleachdaidh.
- Bidh tu a 'cleachdadh plugins gus na ceadan-taice agad a stàladh. Tha e deatamach "index.php" a stàladh a dh'fhaodas panal a chruthachadh airson cead a thoirt do atharraichean.
- Airson luchd-cleachdaidh a dh'fhaodadh a bhith ag iarraidh beagan comas htaccess fhaighinn, faodaidh iad leudachadh HTScanner PECL airson PHP a stàladh. Gu mì-fhortanach, chan eil seo ach atharrachadh leasachaidh agus faodaidh e tighinn leis na duilgheadasan aige. Dèan cinnteach gu bheil dòigh dearbhaidh làidir agad mus gabh thu ris a 'mhodh seo.
Anns an stiùireadh seo aig Nginx, is e am beachd gu bheil thu air Nginx a stàladh mar-thà. Mar thoradh air sin, chan eil an stàladh agus an stiùireadh a thaobh mar a tha e ag obrachadh a-staigh.
Fiosrachadh cudromach a thaobh Nginx
- Bidh an neach-cuideachaidh Nginx a 'mapadh faidhle map.conf gu fèin-ghluasadach nuair a thèid làrach-lìn ùr a chruthachadh. Ann an cuid de chùisean, is dòcha gum feum thu Nginx ath-nuadhachadh làimhe gus dèanamh cinnteach gum bi buaidh aig na h-atharrachaidhean. Bidh Nginx cuideachd a 'stòradh làraich-lìn ann am foirm php-fpm, nuair a bhios làrach ùr an làthair.
- Faodaidh làraichean-lìn mòra cleachdadh Nginx a dhèanamh oir is urrainn dha aon raon iomadh roinn a shuidheachadh.
- Tha ceanglaichean samhlachail ann, rud a tha a 'ciallachadh nach fheum thu dragh a dhèanamh mu lughdachadh tubaist no atharrachaidhean anns an fhrithealaiche air fad.
Co-dhùnadh
Airson sealbhadairean làraich-lìn a tha a 'feumachdainn frithealaiche proxy, faodaidh suidheachadh Nginx a bhith na dhòigh-obrach riatanach. Tha an rèiteachadh gu lèir a 'toirt beachd gu cumanta gu bheil freumh an làraich no am blog an làthair air an òstair. Tha am puing iomraidh aig ìre an fhrithealaiche fhèin agus chan ann air taobh an luchd-cleachdaidh. Feumaidh daoine na riaghailtean atharrachadh nuair a dh'atharraicheas iad taobhan den làrach-lìn mar a bhith a 'cur bloga a-steach.


text:
Coinneamh mu losgadair sgudail an Inbhir Ghòrdain
Bidh coinneamh ann Dimàirt mu phlanaichean connspaideach airson losgadair sgudail a thogail ann an Inbhir Ghòrdain.
Bith neach-aithris bho Riaghltas na h-Alba a' coinneachadh ri riochdairean bho gach taobh an deasbaid - luchd-leasachaidh Highland Combined Power and Heat, agus a' bhuidhinn iCARE a tha a' cur an aghaidh na sgeama nam measg.
Chuir Comhairle na Gàidhealtachd an aghaidh na sgeama, a chosgadh £43m.
Ach chuir an Riaghaltas ann an Dùn Èideann às don cho-dhùnadh aca.
Bhon uair sin thug Cùirt an t-Seisein òrdugh don Riaghltas sùil eile a thoirt air a' chùis.


text:
- TIOTAL
- Seann Taigh Baile ann an Inbhir Nis
- EXTERNAL ID
- GB1796_1999_116_031
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1860an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11071
- KEYWORDS
- Taigh Baile
Inbhir Nis
Morair MacShimidh
Taigh Baile-malairt
Sràid a' Chaisteil
Àrd Shràid
Seann Taigh a' Bhaile ann an Inbhir Nis, suidhichte air oisean Sràid a' Chaisteil agus an Àrd Shràid. Thogadh e bho thùs ann an 1708 mar thaigh baile a' Mhorair MhicShimidh, ann an 1716 thainig e gu bhith na Thaigh Baile-malairt. Chaidh a leagail ann an 1878.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- A' chiad turas itealain "Northern and Scottish Airways" don Eilean Sgitheanach
- EXTERNAL ID
- QZP40_CARD_0054
- ÀITE
- neo-aithnichte
- SGÌRE
- An t-Eilean Sgitheanach
- DEIT
- An Dùbhlachd 1935
- LINN
- 1935
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31940
- KEYWORDS
- itealain
Tha an dealbh seo, a nochd ann an 1935, a' sealltainn a' chiad turas-itealain "Northern and Scottish Liner" don Eilean Sgitheanach.
Air a' 5 là dhen Dùbhlachd 1935, thòisich Northern and Scottish Airways air turas itealain dà thuras san t-seachdain o Ghlaschu dhan Eilean Sgitheanach. Bheireadh na h-itealain dà-einnseanach seo, a ghabhadh sianar, uair gu leth gus faighinn o Rinn Friù gu Gleann Breadail, agus chosgadh an turas £3.5s. Bha an t-seirbheis feumail do luchd-gnìomhachais agus luchd-turais, agus cuideachd mar seirbheis eiridinn


text:
Sion
‘S e baile meadhanach air an àirde an iar-dheas na h-Eilbheis a th’ ann an Sion (Gearmailtis: Sitten, Laideann: Sedunum). Tha an t-ainm a’ ciallachadh Dùn nan Seadunach, bhon fhacal Ghallais dunum agus Sedunii, ainm an treubh Cheilteach aig an robh an dùn o shean. Tha e suidhichte aig 469m os cionn ìre na mara[1] ri taobh na h-aibhne Rhône, anns an roinn (Fraingis Canton) Valais, 155km air falbh bho Zürich, 91km bho Ghenève agus dìreach 80km bho Bhern, prìomh-bhaile na dùthcha.[2] Tha 30,363 duine a’ fuireach anns a’ bhaile, an 20mh baile na dùthcha a-rèir àireamh-sluaigh.[3] ‘S e Fraingis an cànan a tha aig a’ mhòr-chuid dhe na daoine ann an Sion.
Susbaint
Eachdraidh[deasaich | deasaich an tùs]
Bhuineadh am baile gu Poblachd Rhodàinia bho 1802 gu ruige 1810.
Daoine Ainmeil[deasaich | deasaich an tùs]
- Fernand Dubuis (1908 – 1991) Dealbhadair.
- Patrick Devanthéry (1954): Ailtire.
- Marc Aymon (1982): Seinneadair.
- Gilberte Favre (1945): Sgrìobhadair.
- Frédéric Mermoud (1923 – 2003) Riochdair fiolmaichean.
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Mongabay
- ↑ Distance Calculator
- ↑ World Gazetteer
- ↑ Fiosrachadh mu dheidhinn Cholón
- ↑ Stadt Wiblingen


text:
Fàilte gu Colmcille
Tha Colmcille na chompàirteachas eadar Foras na Gaeilge agus Bòrd na Gàidhlig, a’ brosnachadh cleachdadh na Gàidhlig agus Gaeilge ann an Èirinn agus ann an Alba agus eadar an dà dhùthaich. Tro a chuid obrach, tha Colmcille ag amas air tuigse a leasachadh do eugsamhaileachd agus cultar nan coimhearsnachdan Gàidhlig is Gaeilge, agus deasbad a bhrosnachadh mu dhraghan coitcheann a thaobh cùisean sòisealta, cultarach agus eaconamach le amas air fèin-mhisneachd a thogail an taobh a-staigh nan coimhearsnachdan Gàidhlig.
Mur Deidhinn
Tha Colmcille na chompàirteachas eadar Foras na Gaeilge, buidheann a tha a’ brosnachadh cleachdadh Gaeilge na h-Èireann agus Bòrd na Gàidhlig.
Pròiseactan
Phròiseactan a tha ag adhartachadh an dualchais cànanach & cultarach a tha ri fhaotainn eadar Èirinn is Alba.
Maoineachadh
Phròiseactan cliùiteach agus ùr-ghnàthach a bhios a’ leasachadh dhòighean tùsail ùra air Gàidhlig Alba agus Èirinn a riochdachadh.
Carson Gaidhlig?
WhyGaelic? is an interactive resource which aims to illustrate the aspects of Gaelic language and culture which are shared between Ireland and Scotland.
Làrach-lìn fheumail
Gliog an seo airson ceanglaichean gu buidhnean cànain ann an Èirinn is Alba.


text:
Corp ga lorg faisg air an Àrchar
Tha Poilis na h-Alba a' rannsachadh às dèidh mar a chaidh corp a lorg air iomall an Àrchair ann an Earra-Ghàidheal.
Chaidh an corp, a bh' air lobhadh gu dona, fhaighinn feasgair Diardaoin air taobh tuath Loch Long, faisg air an A83.
Thuirt tè-labhairt bho Phoilis na h-Alba nach urrainn dhaibh fhathast dearbhadh an e corp fireannaich no boireannaich a th' ann, leis gu bheil an rannsachadh aca dìreach air tòiseachadh.
Thuirt iad cuideachd nach eil iad a' dèanamh ceangal, aig an ìre seo, eadar seo agus murt Suzanne Pilley.
Cha deach corp Suzanne a lorg on a chaidh i air chall ann an 2010.
Dà bhliadhna às dèidh sin, chaidh fear, David Gilroy, fhaighinn ciontach airson murt Suzanne.


text:
Tuairisgeul
Seo an dàrna leabhran anns an t-sreath de leabhranan ainmean-àite a tha sinn air sgrìobhadh airson Dualchas Nàdair na h-Alba, foillsichte ann an 2013. Tha an leabhran seo an-asgaidh mar PDF – A’ Ghàidhlig air Aghaidh na Tìre – Garbh-Chrìochan Loch Abar. Tha cuid lethbhreacan cruaidh rim faighinn an-asgaidh, ’s urrainn dhuinn fear a chur thugad tron phost airson na cìse puist freagarrach.
Ma tha thu a’ fuireach taobh a-muigh an RA, cuir fios thugainn airson fiosrachadh postachd.
Cuideachd, ma tha thu airson ’s gun cuir sinn barrachd air dà leabhran thugad, cuir fios thugainn airson fiosrachadh postachd.


text:
Rèabhlaid Ghlòrmhor
Air an 10mh latha dhen Ògmhios 1688, rugadh leanabh mic do Rìgh Seumas VII Alba is II Shasainn is an dàrna bean aige, Mary of Modena a bha na Caitligeach.
Chuir seo uabhas air Pròstanaich an dà rìoghachd (Alba is Sasainn), aig an robh làmh-an-uachdair a-nis san dà dhùthaich, oir bha e ri aithneachadh gun togadh an Rìgh is a bhean an leanabh, oighre dligheach crùn Alba is crùn Shasainn, sa chreideamh caitligeach. Ged a bha Seumas air iompachadh dhan chreideamh Chaitligeach mu 1676, gu ruige 1688 's e nighean Sheumais bu shine bhon a' chiad pòsadh aige, Màiri, a chaidh a thogail na Pròstanach, a bha na h-oighre dligheach.
Chuir còmhlan de mhòr-uaislean Shasainn romhpa gun tugadh iad fiathachadh dhan Phròstanach uasal Duitseach Uilleam, Prionnsa Orains is Nassau, a bha pòsd' ri Màiri, e thighinn le chuid armachd a Shasainn gus an rìoghachd a ghabhail a-nall bho Rìgh Seumas. Air 5mh Samhain 1688, sin na rinn e.
Nuair a ràinig e, dh'fhalbh a chuid a bu mhotha dhe na h-oifigich bho arm Sheumais, agus liostaig iad an arm Uilleim. Chaill Seumas a mhisneachd agus theich e a dh'Èirinn.
Air 4mh Giblean 1689, cho-dhùin Co-chruinneachadh Dhùn Èideann gun gabhadh iad ri Uilleam is a bhean mar Uilleam II is Màiri II Alba. Bhiodh iad nan co-mhonarc, mar a bha an Sasainn.
Chaidh an "t-ar-a-mach glòrmhoir" èigheachd air a' chàs seo, a chionn bu ghann a bha dortadh-fala ann, co-dhiù an Sasainn. Ach cha b' ann mar siud a dh'èirich do Alba no Èirinn idir idir.


text:
Dh’fhaodte gur e seo am post mu dheireadh agam oir tha mi a’ dol a Ghallaibh air an trèana a-màireach agus deagh sheansa gun tèid mo lyncheadh airson a bhith nam Ghàidheal ann an àite phoblach!
Saoil am bu chòir dhomh lèine-t “some people speak Gaelic, get over it!” a dhèanamh?
Bidh mi a’ dol air an turas rèile aig Comann Glèidhteachas Rèile na h-Alba (SRPS) gu Inbhir Ùige is Inbhir Thèorsa a-màireach. Bidh sinn a’ fàgail Loch a Tuath (Waverley Dhùn Èideann) aig 22.45 a-màireach agus a’ ruigsinn Inbhir Theòrsa aig 07.30 Disathairne. Bidh sinn ann gu 9.35 agus an uair sin, thèid an trèana gu Inbhir Ùige.
Saoil de nì mi eadar 07.30 agus 09.35 ann an Inbhir Thèorsa? Am bi rud sam bith fosgailte?
Bidh turas bus gu Taigh Iain Ghròt a’ fàgail Inbhir ÙIge an uair sin. Tha mi a’ coimhead air adhart ris an tat turasachd fhaicinn mar thà!
‘S e latha fada bhios ann. Bidh sinn air bus agus air trèana fad cha mhòr 20 uair a thìde agus cha ruig sinn Loch a Tuath a-rithist gu 00.06 Didòmhnaich. Saoil am bu chòir dhomh paidhir de na stocainnean sònraichte ud fhaighinn a tha gad dhìon an aghaidh thrombosis nan cùislean?
Is dòcha nach tòir mi sin leam ach bidh leabhraichean gu leòr agam: Locomotives and Coaching Stock 2011,UKand Ireland Rail Atlas is eile. Tha leabhar agam cuideachd mun rathad-iarainn a bh’ ann uair eadar Inbhir Ùige is Liabost (Lybster).
Agus is dòcha gun toir mi beagan branndaidh leam cuideachd….


text:
- TIOTAL
- Seòlan-leighis don Bhph. Bhàillidh, air a sgrìobhadh leis an Dotair Neacal, Dùn Eideann
- EXTERNAL ID
- Z_GB232_D456_A_70_49_3
- ÀITE
- Dùn Eathain
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1836
- LINN
- 1830an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5080
- KEYWORDS
- Bàillidhean Dhùn Eathain
Tasglann na Gàidhealtachd
Anna Bhàillidh
dotairean
cungaidh-leighis
uachdarain-fearainn
seòlain-leighis
co-sgrìobhadh
litrichean
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo o'n 11mh den Chèitean 1836. 'S e seòlan-leighis a th' ann don Bh.ph. Bhàillidh o Dhotair Neacal à Dùn Eideann


text:
Gàidhlig – tè de chànain eachdraidheil na h-Alba. Tha a buaidh ri faicinn air feadh na dùthcha tro na linntean, gu h-àraid ann an ainmean-àite.
’S i a’ Ghàidhlig aon de chànain nàiseanta na h-Alba. Chithear agus cluinnear Gàidhlig an ìre mhath air feadh na h-Alba – bho Dhùn Èideann agus Glaschu gu na h-eileanan, air feadh taobh siar na dùthcha, suas don taobh a tuath gu Cataibh agus Gallaibh.
Chaidh Achd na Gàidhlig aontachadh ann an 2005, tha Sgoiltean Gàidhlig againn an àite Gàidhlig a bhith air a casg. Tha sianal ùr telebhisein againn – BBC ALBA. Tha saoghal ùr romhainn agus buinidh Gàidhlig ri Alba air fad.
Goireasan
Faclairean
Bathar-bog ann an Gàidhlig
- Adaptxt (teacsadh ro-innseach)
- Firefox
- Dearbhair-litreachaidh airson Firefox
- GenoPro (prògram airson craobhan sinnsearachd)
- Duilleag-mhòr Google
- iGàidhlig, gach bathar-bog Gàidhlig fon ghrèin
- LibreOffice (prògraman oifis car coltach ri Microsoft Office
- Dearbhair-litreachaidh airson LibreOffice
- Lightning (mìosachan airson Thunderbird)
- Opera (brabhsair-lìn)
- Thunderbird (prògram puist-d)
- Outlook.com (prògram puist-d)
- VLC Media Player
- WordPress.com
- WordPress.org


text:
Tuath a' faighinn "suim chothromach" de dh'airgead an AE
Thuirt Àrd-rùnaire Roinn an Ionmhais, Danny Alexander, gu bheil Riaghaltas na Rìoghachd Aonaichte air dèanamh cinnteach gu bheil a' Ghàidhealtachd sna h-Eileanan a' faighinn "suim chothromach" de dh'airgead an Aonaidh Eòrpaich.
Bha am ball pàrlamaid Lib Deamach air Ghàidhealtachd a' bruidhinn an dèidh dhan Phrìomhaire gealltainn Alba a dhìon bho ghearraidhean mì-chothromach san airgead a tha a' tighinn bho stòrasan an EU.
Bha Riaghaltas na h-Alba air dragh a thogail gun deadh gearraidhean luach 30% a dhèanamh ann an Alba.
Ach, thuirt am Prìomhaire, Dàibhidh Camshron, gun tèid an aon ìre de ghearraidhean a dhèanamh sna ceithir dùthchanan sa rìoghachd.
A rèir Mhgr Chamshroin thig lùghdachadh de mu 5% air an airgead a thèid a chosg ann an Alba, Sasainn, a' Chuimrigh agus Eirinn a Tuath.
"Aonta nas fheàrr na bha dùil"
Tha Danny Alexander ag ràdh gu bheil an co-dhunadh gan d'thàinig an Riaghaltas ann an Westminster a' ciallachadh gu lean sgìre na Gàidhealtachd agus nan Eilean a' faighinn buannachdan mòra à ionmhas an Aonaidh Eòrpaich.
"Thèid mar a fhuair an Rìoghachd Aonaichte aonta nas fheàrr na bha dùil a thaobh na stòrasan ionmhais, 's dòcha nas fheàrr na bha dùil, aig Comhairle na h-Eòrpa bho chionn beagan sheachdainnean, a shealltainn nuair a thèid an t-airgead a roinn a-mach ann an dòigh thaiceal dhan Ghàidhealtachd sna h-Eileanan.
"'S urrainn dhan airgead seo diofar mòr a dhèanamh san sgìre againn thar na bliadhnachan ri teachd.
"Tha e ga'r cuir ann an suidheachadh math leantainn oirnn a' cleachdadh an airgid son fàs a thoirt air an eaconamaidh," thuirt Mgr Alexander.


text:
Companaidh adhair phoblach?
Bu chòir companaidh adhair ùr a stèidheachadh a bheireadh seirbheisean nas fheàrr do mhuinntir eileanan na h-Alba agus Tìr-Mòr.
Sin beachd fear-gnìomhachais à Steòrnabhagh, Tormod L. Dòmhnallach.
An dèidh ghearainnean mu sheirbheis Loganair, tha e a' moladh gum bu chòir do chomhairlean agus bùird shlàinte thighinn còmhla agus na seirbheisean a ruith iad fhèin.
"'S e cùis nàire a th' anns an t-seirbheis a th' ann," thuirt Mgr Dòmhnallach.
Subsadaidh
"Daoine a dh'fhaodadh a bhith ann an cunnart, seann daoine, clann, daoine a tha ag iarraidh a dhol gu coinneimh ospadail 's am plèana air a dhol "teicnigeach" mar a theireas iad 's iad air a' choinneamh a chall.
"Ma tha coinneamh ghlè chudromach agad ann an ospadal 's gun caill thu e 's gum feum thu an uair sin feitheamh dà mhìos eile, tha sin a cur uallaich mhòir dha-rìribh air mòran dhaoine," thuirt e.
Dh'fhaodadh, fo na molaidhean aig Mgr Dòmhnallach, gum biodh na bu lugha de sheirbheisean ann, ach bhiodh plèanaichean nas motha ann, agus faraidhean nas ìsle airson luchd-turais cho math ri daoine a bhuineas dhan sgìre a bhrosnachadh.
Tha e ag ràdh gum feumadh an t-seirbheis subsadaidh, ach tha e misneachail gum pàigheadh i air a son fhèin.
"'S e na tha a dhìth oirre, dha-rìribh, daoine a bhith a' suidhe sìos 's ag obrachadh a-mach nam figearan," thuirt e.
"Gus am faic iad gu dìreach na tha a' dol air adhart. Oir an-dràsta tha seirbheis againn nach eil math gu leòr.
"Saoilidh mi gur e fear de na rudan a b' fheàrr a thachradh sna h-eileanan seo gum biodh seirbheis mhath againn, agus gnìomhachas math turasachd.
"Mura h-urrainn dhuinn seirbheis adhair a ruith dhuinn fhèin, feumaidh gu bheil dìth mòr oirnn.
"Tha na daoine an seo againn sna h-eileanan seo, agus air Ghàidhealtachd a ruitheas an t-seirbheis seo gu ceart, agus bu chòir cead a bhith aca sin a dhèanamh."
Aig a' cheart àm tha an Comh. Aonghas MacCarmaig a' dèanamh coimeas eadar seirbheisean an là an-diugh agus na làithean nuair a bhiodh e a' siubhal air ais 's air adhart air plèanaichean viscount nuair a bha e na oileanach.
"'S e itealan leathann a bh' ann, le dà shuidheachan gach taobh," thuirt Mgr MacCarmaig.
"Rùm gu leòr dha mo chasan.
"Mòran rùm airson bagannan a stòradh - gun chuingealachadh sam bith air na dh'fhaodadh tu a thoirt leat de bhagannan.
"Bu choir dhuinne sna h-eileanan a bhith ag amas air gum bi an t-seirbheis againn nas fheàrr a h-uile bliadhna - agus tha cùisean air tuiteam air ais.
"Tha an t-seirbheis a th' againn an-dràsta fada nas miosa na mar a bh' againn roimhe.
Tuiteam air ais
"Gun teagamh, tha barrachd sheirbheisean ann. Ach tha sinn mar sgadain ann am baraille sna plèanaichean seo," thuirt e.
Tha Mgr MacCarmaig ag iarraidh air Riaghaltas na h-Alba taic-airgid a thoirt don chompanaidh adhair - ged is e companaidh phrìobhaideach a th' ann an Loganair -airson plèanaichean ùra a cheannach.
"Feumaidh seo a bhith againn," thuirt e.
"Ma tha beatha reusanta gu bhith aig muinntir nan Eilean, agus ma tha dùil gun tèid againn air beatha a phàigheas a bhith againn an seo, feumaidh sinn seirbheisean math. Tha sin riatanach.
"Chan eil mise idir an aghaidh na drochaid ùire thar Linne Fhoirthe. Tha e riatanach. Tha e air mòran airgid a chosg - airgead a phàigh a h-uile duine an Alba.
"Mar sin, tha am prionnsabal ann, agus chan fhaic mi adhbhar sam bith nach gabhadh am prionnsabal sin na h-eileanan air fad a-steach," thuirt e.
Thuirt fear-labhairt buidheann còmhdhail an Riaghaltais gun robh na comhairlean eileanach agus Hitrans ag ullachadh aithisg air seirbheisean adhair, agus gun robh iad a' feitheamh toradh an sgrùdaidh sin mus dèanadh iad co-dhùnadh air taic-airgid air an son.
Thuirt e cuideachd gun robh goireasan einnsinnìridh nas fheàrr aig Loganair a-nis, agus gun robh iad an dòchas gum faiceadh an luchd-siubhail piseach air an t-seirbheis ri linn sin.


text:
- TIOTAL
- Taigh-tughaidh, An Ros Muileach
- EXTERNAL ID
- QZP99_94157_10_03
- ÀITE
- An Ros Muileach
- SGÌRE
- Muile
- SIORRACHD/PARRAIST
- ARGYLL: Kilfinchen and Kilvickeon
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38813
- KEYWORDS
- àitean-còmhnaidh
Earra-ghàidheal
tughadh
Tha an taigh-tughaidh seo air an Ros Mhuileach, ceann-tìre a tha na shìneadh o bhonn a deas na Beinne Mòire agus Loch Sriodan gu ruig Fionnphort. Tha e mu 20 mìle a dh' fhaid. Tha grùnn bhailtean nan suidhe air an Ros Mhuileach, nam measg Ceann Loch is Peighinn a' Ghàidheil aig a' cheann an ear. Tha Bun Easain, far an d'fhuair Màiri NicDhòmhnaill grad-smuain a chum an laoidh 'Morning Has Broken' a sgrìobhadh, naoi mìltean à sin. Tha bailtean Ùisgean, Aldalnis, Àird Fìneig is Ceann Tràgha ann cuideachd. 'S e Fionnphort am baile mu dheireadh, far am bheil an t-aiseag a' dol a dh'Ì a' fàgail.
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
Nuair a smaoinicheas tu air SEO, 'se a' chiad rud a thig gu inntinn faclan-luirg .
Ach, a 'tuigsinn an adhbhair aca, mar a chleachdas iad iad , agus dè a tha gun a bhith na phàirt cudromach de bhith a' cruthachadh susbaint iongantach a tha air a dheagh shuidheachadh airson innealan rannsachaidh.
Bho tha faclan-luirg ag eadar-theangachadh chun an àireamh de luchd-cleachdaidh a tha a 'coimhead airson toradh sònraichte no fiosrachadh, mar sgrìobhaiche, bu chòir do artaigil tagradh a dhèanamh dha na daoine sin agus a bhith a' coinneachadh ris an fheum aca.
Ach ciamar a gheibh thu faicsinneachd airson do stuth fìor mhath?
Leig le Semalt tòiseachadh le adhbhar luchd-cleachdaidh no rùn ceist.
1. Adhbhar Ceist
Tha beachd a bhith agad mu dheidhinn an luchd-èisteachd agad gu math riatanach oir tha e a 'dearbhadh a bheil iad a' ceangal ris an stuth agad agus a bhith a 'leughadh no nas miosa, leig às dha.
Tha trì roinnean de rùn ceist ann:
- fiosrachadh
- seòladh
- gnìomhachd
Bidh sinn a 'cuimseachadh air gnìomhachd agus fiosrachadh oir is iadsan an dà rud a tha feumach air cruthachadh susbaint.
Fiosrachaidh ceist mar a tha an t-ainm a 'moladh a' toirt iomradh air cuideigin a tha a 'lorg fiosrachadh sònraichte fhad' sa tha gnìomhachd a 'sealltainn gnìomh sònraichte a tha aon airson a thoirt.
Tha na gnìomhan sin ag atharrachadh bho bhith a 'ceannach toradh, a' luchdachadh sìos bathar-bog no ceòl, agus mar sin air adhart.
Feuch ri thuigsinn a bheil an neach-cleachdaidh agad a tha an dùil a 'coimhead airson fiosrachadh no toradh.
Mar eisimpleir, Toraidhean call fuilt as fheàrr no Dèan briogais doras singilte LG a 'sealltainn neach a tha airson ceannach toradh fhad' sa tha e
Mar a nì thu latte no Tha Jet lag a 'comharrachadh cuideigin a tha a' sireadh fiosrachaidh.
Bheir an t-eòlas seo cuideachadh dhut gus an obair agad a ghleidheadh gus feumalachdan sònraichte a 'mhargaidh a tha san amharc agad a fhreagairt.
2. Fuasgladh Chuspairean Co-cheangailte
Ged a tha Google air a bhith ag amas air a bhith a 'toirt seachad fiosrachadh luachmhor do luchd-cleachdaidh agus gun a bhith a' clàradh susbaint stèidhichte air faclan-luirg a-mhàin, tha iad fhathast mar phàirt riatanach de SEO.
Bidh einnseanan rannsachaidh fhathast gan cleachdadh gus faighinn a-mach dè a tha artaigil mu dheidhinn..
B 'e an dòigh as fheàrr air faclan-luirg a sgaoileadh a' chiad fhear anns an tiotal agad, oir tha seo a 'leigeil le einnseanan sgrùdaidh fios a bhith agad dè a tha an artaigil agad. Cuir a-steach e anns a 'chiad 50 caractar den tiotal agad.
An dàrna àite, dèan iad mar phàirt de na fo-thiotalan agad agus mu dheireadh, thoir an roinn gu cothromach air feadh an artaigil agad. Cha do chuir e thairis e.
Dèan cinnteach gu bheil an obair agad a 'leughadh gu rèidh.
Cuimhnich, is e an t-amas agad luchd-èisteachd a thogail.
Mar seo, cumaidh tu do luchd-cleachdaidh a 'tilleadh air ais airson barrachd.
Dà rud ri chumail an cuimhne an seo, fiosrachadh feumail agus leasachadh as fheàrr.
3. Duilgheadasan Facal-luirg
Is e cus de na mearachdan as cumanta a th 'ann de fhaclan-luirg. Canar stuadh ris an seo.
Bidh Google a 'caoineadh air stuth facal-luirg agus ga chomharradh mar spama, no a' tabhann peanasan air. Ann an suidheachaidhean nas miosa, tha làraich air an casg .
Ma tha thu nad sgrìobhadair, is e an rud mu dheireadh a tha thu ag iarraidh gum bi an neach-cleachdaidh agad air an cur an cèill mar thoradh air artaigil a sgrìobh thu.
Ciamar a bhios fios agad a bheil thu a 'toirt thairis air? Uill, 1-3% an dùmhlachd a thathar a 'moladh le eòlaichean Semalt .
Tha iomadh inneal air-loidhne a dh 'fhaodadh tu a chleachdadh gus seo a cho-obrachadh gu fèin-obrachail.
Is e do rùn obair càileachd a dhèanamh a tha gu math math agus a 'toirt dhaoine an sàs. Chan eil thu airson gun dèan thu oidhirp sam bith a dhol sìos an drain.
Fòcas nas motha air a bhith a 'toirt seachad fiosrachaidh le manaidsear Semalt agus gheibh thu fìor shoirbheachadh.


text:
Ùrnaigh an Tighearna
Tha Ùrnaigh an Tighearna na Ùrnaigh as cudromaiche anns a' chreideamh Crìosdaidh. A-reir dualchas, agus an Tiomnadh Nuadh, thubhairt Ìosa Chrìosd fhèin an ùrnaigh seo.
- Ar n-Athair a tha air nèamh, Gu naomhaichear d' ainm.
- Thigeadh do rìoghachd. Dèanar do thoil air an talamh, mar a nithear air nèamh.
- Tabhair dhuinn an-diugh ar n-àran làitheil.
- Agus maith dhuinn ar fiachan, amhail mar a mhaitheas sinne dar luchd-fiach.
- Agus na leig ann am buaireadh sinn; ach saor sinn o olc:
- oir is leatsa an rìoghachd, agus an cumhachd, agus a' ghlòir, gu sìorraidh.
- Amen.
Ceangal a-muigh[deasaich | deasaich an tùs]
- Ùrnaigh an Tighearna agus "Fàilte Moire" sa' Ghàidhlig
- Bhideothan - le Emily McEwan-Fujita


text:
- TIOTAL
- Agallamh le Màiri Mhoireasdan mu làithean sunndach
- EXTERNAL ID
- WD_BF03_TRACK03_MORRISON
- DEIT
- 2005
- LINN
- 2000an
- CRUTHADAIR
- Mary Morrison
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3161
- KEYWORDS
- An Dara Cogadh
An Dàrna Cogadh
caraidean
càirdealachd
companas
Feachdan Armaichte
claistinneach
Tha Màiri Mhoireasdan a' cuimhneachadh a beatha na niorsa WAAF san Dàrna Cogadh.
Bha sinn uile a' fuireach sna bothain Nissen; bothain mhòra fhada Nissen, agus aon stòbha na mheadhan agus tòrr de leapannan, is cinnteach mu 20 air gach taobh agus aon chiste bheag agus aon chluasag agus bobhstair glè chruaidh. Agus dè eile? Glè, glè fhuar - ach spòrs mhath, tha mi 'creids, spòrs mhath. Uaireannan bhiodh ho-ro-gheallaidh 's dòcha sa bhàgh-thinneas agus aon uair bha oifigear meadaigeach Èireannach a bha na cheannard squadron againn agus bha e cho càirdeil agus uabhasach math air a' cheòl agus 's e na rudan a b' fheàrr leis - Bha muga glè mhòr aige dha thea agus ma bha muga tea aige agus a ghiotar ri làimh, chanadh e "Am bu toil leibh a-nis òran Èireannach a chluinntinn?" Agus gu dearbh, cha robh mòran dhaoine Albannach san stèisean - sinne a' chuid a bu lugha; 's e Sasannaich a bh' annta uile, cha mhòr, agus uaireannan duine no dithis à Èirinn. Ach bhiodh e glè thric a' toirt dhuinn òran Èireannach: 'The Mountains of Mourne' agus cha chuimhnich mi a h-uile - Ach, och, bha amannan sunndach againn glè thric. Bha gu dearbh, agus bha a h-uile duine gu math cuideachail dha chèile, agus glè chuimhneachail, bha, gu dearbha.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Cheann Loch Biorbhaidh.


text:
Dragh air HHP mu shochairean sòisealta
Tha Buidheann Taigheadais Innse Gall (HHP) air draghan a nochdadh mun t-siostam ùr fo a bheil sochairean sòisealta gan toirt seachad.
Thuirt a' bhuidheann gu bheil iad diombach mu bhuaidh a' Chreidis Choitchinn, agus gu h-àraid cìs nan seòmraichean-cadail.
Leis nach eil stòras mòr ionmhais aig a' bhuidhinn, a tha meadhanach ùr, chan eil iad air chomas lùghdachadh ann an teachd-a-steach a ghiùlain gun a bhith a' gearradh air ais.
"Tha e a' dol a chur uallach mòr air HHP," thuirt Màiri Bremner, a th' air bòrd na buidhne.
"Aig àm sam bith, air feadh nan taighean air fad, bidh mu 300 duine againne air am bi e a' bualadh air sàilleibh Cìs nan Seòmraichean-cadail a tha sin.
"Ma bheir mi dhut eisimpleir, can Barraigh, ma tha thu a' dol a dh'iarraidh air daoine (cìs nan seòmraichean-cadail a phàigheadh) tha daoine a' dol a radh riut "chan urrainn dhomhsa a dheanamh, thoir dhomh taigh eile."
"C'àil thu a' dol gan cur? Chan eil taighean againn dhan cuir sinn daoine a bhiodh ag iarraidh taigh nas lugha fhaighinn an sin.
"Cha bhi teachd a-steach againn. Às aonais sin, chan urrainn dhuinn an obair-leasachaidh a dhèanamh, no taighean eile a thogail 's an leithid sin.
"Tha e do-dhèanta dhuinne a chreidsinn ciamar a tha e a' dol a dh'obrachadh.
"Feumaidh sinn a bhith ag obrachadh còmhla ris a h-uile buidheann taigheadais eile.
"Feumaidh sinn feuchainn ri thoirt air an Riaghaltas a thuigsinn dè dìreach a' bhuaidh a tha gu bhith aige. Agus feumaidh sinn feuchainn ri atharrachadh," thuirt i.


text:
Fàs aig Clò Mòr Innse Gall
Dh'innis a' chompanaidh Clò Mòr Innse Gall gu bheil iad an dùil £1m a chosg air an obair aca a leasachadh.
Tha a' chompanaidh air soirbheachadh gu math bho chaidh a stèidheachadh ann an 2007.
Thèid na goireasan aca aig Muileann Shiaboist a leudachadh agus thèid uidheamhachd ùr a chur an sàs.
Tha a' chompanaidh cuideachd am beachd fàs a thoirt air na tha iad a' dèanamh air-loidhne, a bharrachd air iomairt ùr margaidheachd gu h-eadar-nàiseanta.
Beartan
Cuiridh iad air dòigh cuideachd beartan a bharrachd a bhios rim faighinn air iasad do bhreabadairean.
Tha iad den bheachd gu bheil sin a dhìth an-dràsta gus breabadairean a bharrachd a bhrosnachadh gus a dhol an sàs sa ghnìomhachas.
Thuirt cathraiche na companaidh, Brian MacUilleim, gu bheil iad cho trang an-dràsta is gum bi an obair aca a' dol làn-ùine tro mhìosan a' Gheamhraidh.
Chaidh urram a bhuileachadh air a' chompanaidh mar-thà an t-seachdain seo is iad gam ainmeachadh mar Thosgaire Fasan Albannach na bliadhna aig Duaisean Fasan na h-Alba.


text:
C Diff san Ràthaig Mhòir a-rithist
Tha uard 5C ann an Ospadal an Ràthaig Mhòir ann an Inbhir Nis dùinte do dh'euslaintich ùra, às dèidh mar a chaidh dà chùis den ghalar C Diffiicile a dhearbhadh ann.
Tha NHS na Gàidhealtachd ag ràdh ge-tà, gu bheil an suidheachadh aca fo smachd.
Ged a bhios am bacterium C Difficile a' nochdadh ann an uardan ospadail bho àm gu àm, tha an dà chùis dheth a chaidh a dhearbhadh ann an uard 5C ann an Ospadal an Ràthaig Mhòir nas àirde nan abhaist.
Tha NHS na Gàidhealtachd a-nis air an uard a dhùnadh do dh'euslaintich ùra airson leigeil le obair-glanaidh mhionaideach a bhith air a dèanamh.
Thuirt an Dotair Jonty Mills, a tha na àrd-mhicrobiologist ann an Ospadal an Ràthaig Mhòir, gun d' fhuair iad smachd air a' ghalair aig ìre thràth, agus gur e glè bheag de chunnart a th' ann gun sgap e gu euslaintich eile, luchd-tadhail neo luchd-obrach an ospadail.


text:
Sgoil ùr Baile Dhubhthaich ga dheasbad
Tha beachdan dhaoine gan sireadh air sgoil mhòr ùr a thogail ann am Baile Dhubhthaich.
Rachadh Acadamaidh Rìoghail Bhaile Dhubhthaich agus na trì bun-sgoiltean sa bhaile, Cnoc na Creige, An Cnoc Breac agus Naomh Dhubhthach, a dhùnadh.
'S ann am Bun-sgoil Chnoc na Creige a tha aonad Gàidhlig na sgìre an-dràsta.
'S ann do chloinn eadar 3 is 18 bliadhna de dh'aois a bhiodh an sgoil ùr.
Làrach
Dh'fhaodadh gur ann air làrach na h-acadamaidh, làrach Bun-sgoil Chnoc na Creige, neo làrach aig a' Chroit Mhòir a rachadh an sgoil a thogail.
Thig a' cho-chomhairle gu ceann air a' 4mh là den Iuchar.
Bidh seisean poblach cuideachd ann an Talla Eaglais Bhaile Dhubhthaich air Sràid na Banrigh sa bhaile air an 30mh là den Ògmhios, eadar 10m is 8f.


text:
Bann-leathann fìor luath ga leudachadh anns na h-Eileanan Siar
Gheibh uiread ri 4,000 gnothachas agus dachaigh anns na h-Eileanan an Iar bann-leathann fìor luath, a-rèir na buidhne leasachaidh aig tuath.
Tha Iomairt na Gàidhealtachd 's nan Eilean ann an co-bhann le BT os cionn pròiseict bann-leathann na sgìre, a tha luach faisg air £4.5m.
Tha seirbheis nas sgiobalta aig Steòrnabhagh agus na bailtean mu thimcheall mu thràth, agus tha inneal fibre optic a-nis deiseil ann am Barabhas.
Ach tha Donaidh Moireasdan bho sgioba dhidsiteach HIE ag aideachadh nach fhaigh a h-uile sgìre a' bhuannachd.
Bha Mgr Moireasdan ag ràdh gur e teicneolas daor a th' ann agus gu bheil e cosgail a chur dhan a h-uile ceàrnaidh.
Ach, thuirt e: "Chan eil sin ag ràdh nach fhaigh na daoine sin seirbheis.
"Tha fibre an sàs ann an Connected Communities a-nis agus air an ath-mhìos, tha dùil aig Hebrides.net gun cur iad seirbheis nas luaithe a-mach gu daoine agus nach bi e cho cosgail.
"Nuair a chì sinn dè cho fada sa ruigeas BT leis an t-seirbheis a tha iad a' cur an sàs an-dràsta, chì sinn an uair sin dè ghabhas a dhèanamh le Connected Communities neo teicneolas sam bith eile a ghabhas a chur an sàs."


text:
Earrann den chàball ga h-iarraidh dhan choimhearsnachd
Nochd beachd gum bu chòir pìos den chàball dealain a tha san amharc eadar na h-Eileanan Siar is Tìr-Mòr a chur mu seach gu sònraichte do phròiseictean ath-nuadhachail coimhearsnachd.
Thàinig am beachd bho chathraiche Companaidh Cumhachd an Rubha 's Shanndabhaig, aig a bheil an tuath-gaoithe coimhearsnachd as motha am Breatainn.
Dh'iarr Aonghas MacCarmaig gu sònraichte gun rachadh an rùm a bha ga chur mu seach air a' chàball do dh'Aquamarine Power a thoirt do bhuidhnean coimhearsnachd, is a' chompanaidh a-nis ann an làmhan an luchd-rianachd.
Bha 40MW air a' chàball gu bhith aig Aquamarine Power.
Thuirt Mgr MacCarmaig nach eil cus feum ann £750m a chosg air càball mura h-eil ach companaidhean mòra eadar-nàiseanta a' dol a dh'fhaighinn buannachd às.
Dh'iarr e gun dèan Riaghaltas na h-Alba is Comhairle nan Eilean Siar cinnteach gun tig buannachd dha na coimhearsnachdan is na sgeamaichean acasan.


text:
Naidheachdan 11:00m
6 An t-Samhain 2015 Ùraichte aig Ùraichte aig
Sharm-el-Seikh
Tha Easyjet ag ràdh gun do chuir ùghdarrasan na h-Èipheit casg air cuid de na plèanaichean aca a bha an ìmpis Breatainn fhàgail airson a dhol a dh'iarraidh luchd-turais ann an Sharm-el-Seikh. A rèir choltais, cha leig ùghdarrasan na h-Èipheit a-steach ach na h-uidhir de phlèanaichean Breatannach an-diugh - a dhà bho Easyjet nam measg. Cuideachd, faodaidh dà phlèan a th' aig Easyjet mar thà air an talamh ann an Sharm-eil-Sheikh fàgail le luchd-turais. Tha luchd-naidheachd a' BhBC anns an Èipheit ag ràdh gu bheil cùisean gu math troimhe-chèile aig a' phort-adhar an sin 's gun cinnt aig daoine dè tha a' tachairt.
Corp
Chaidh casaidean muirt a chur air duine an dèidh mar a fhuaireadh corp ann an taigh ann am Mon Rois. Fhuair na poilis an corp Diciadain 's iad a' sireadh neach a bha a dhìth. Thuirt na poilis gu bheil fireannach, 39, a-nis fo chasaid, 's bidh e sa chùirt ann an Dùn Dè Diluain.
IS
Tha Rùnaire an Dìon, Mìcheal Fallon, dhen bheachd gum bu chòir do Bhreatainn barrachd a dhèanamh an aghaidh na buidhne IS ann an Siria. Thuirt e nach eil e moralta suidhe air ais 's a' leigeil le feadhainn eile a dhèanamh. Cumaidh e a' dol, thuirt e, a' cur a shùilean bhall-phàrlamaid gum biodh ionnsaighean-adhair Breatannach iomchaidh ann an Siria.
Earra-Ghàidheal
Iarraidh buill-pàrlamaid Earra-Ghàidheal air comhairle na sgìre sùil eile a thoirt air gearraidhean mòra a th' aca san amharc. Tha an triùir bhall-nàiseantach - Brianan Ó hEadhra aig Westminster, agus Mìcheal Ruiseal is Micheal MacChoinnich aig Holyrood - an dùil gun dèan na gearraidhean cus cron air seirbheisean dhan t-sluagh. Nan àite, tha iad ag iarraidh prìomh oifis na Comhairle ann an Ceann Loch Gilp - Caisteal Cille Mhoire - a reic.
Afghanistan
Thog na ficheadan fianais ann am prìomh bhaile Afghanistan, Kabul, an agaidh mar a chlachadh boireannach òg gu bàs airson adhaltranas a dhèanamh. B'e boireannaich a bh'anns a' chuid mhòr de na nochd a-mach. Bha iad ag èigheach an aghaidh nan Taleban agus an aghaidh an riaghaltais.
Banca Rìoghail na h-Alba
Tha Banca Rìoghail na h-Alba a' foillseachadh na banca-siubhail as ùire aca an-diugh ann am Moireibh. 'S e am Moray Rambler an t-ainm a bhios air a' bhan. Bidh i a' siubhal còrr air 300 mìle gach seachdain. Tha iad ga cur an-sàs an dèidh grunn bhancaichean san sgìre a dhùnadh. Ach tha cuid de mhuinntir an àite ag ràdh nach e banca-siubhail idir a' freagairt is nach eil e cho freagarrach ri na h-oifisean a bh' aca.
Meanbh-chuileagan
Thàinig an treas àl de mheanbh-chuileagan a-mach am bliadhna, leis cho blàth 's a tha am foghair air a bhith. Tha eòlaich ag ràdh gum faodadh sin a bhith a' ciallachadh gum bi tòrr a bharrachd de na creutaran mun cuairt an ath-bhliadhna. Cha robh uiread mheabh-chuilleagan mun cuairt na bu tràithe dhen t-Samhradh, ge-tà, air sgàth na droch shìde.


text:
Ath-thagradh Sandra Bruce ga dhiùltadh
Chaidh ath-thagradh Sanda Bruce an aghaidh na binn a chaidh oirre airson an duine aice a mhurt a dhiùltadh.
Chaidh a' faighinn ciontach airson gabhail dha Tormod Bruce le a casan agus airson stampadh is leum air a cheann aige.
Bha an luchd-lagha aice ag argamaid gun robh binn de cho-dhiù 15 bliadhna ro mhòr, ach tha Cùirt nan Ath-thagraidhean air co-dhùnadh gu bheil a' bhinn iomchaidh.
Thuirt Am Morair Ceartais, am Morair Càrlabhagh, gun robh nàdar na h-ionnsaigh agus nach deach fios a chur airson cobhair na h-aghaidh.
Chaidh binn de cho-dhiù 15 bliadhna sa phrìosan a chuir air Sandra Bruce an-uiridh às dèidh mar a chaidh a dhìteadh airson an duine aice a mhurt ann am Breacais anns an Eilean Sgitheanach ann an 2014.
Bha Sandra Bruce, a tha 61, air a dhol às àicheadh gun do mhurt i Tormod Bruce nan dachaigh ann am Breacais anns a' Ghearran 2014.
Bha Tormod Bruce, a bha 64 agus a b' àbhaist a bhith ag obair mar pharamedic, roimhe a' fuireach ann an Siorrachd Adhair, mus do ghluais e dhan Eilean Sgitheanach ann an 1991 neo 1992.
Bha Sandra Bruce a' cumail a-mach tron chùis-lagha gu robh i air a bhith a' fulaing dochann san dachaigh, 's thuirt i nach robh cuimhne aice air na thachair air an oidhche mus deach an duine aice fhaighinn marbh.
Thuirt am britheamh, am Morair Armstrong, anns an Àrd Chùirt ann an Glaschu an-uiridh, gun tug i "ionnsaigh bhrùideil" air Tormod Bruce aig àm nuair nach b' urrainn dha e fhèin a dhìon.


text:
Càrlabhagh leis a' choimhearsnachd
1 An Cèitean 2015 Ùraichte aig Ùraichte aig
Gheibh muinntir Oighreachd Chàrlabhaigh sealbh oifigeil air an oighreachd aca Dihaoine.
Thòisich còmhraidhean leis an uachdaran mu bhith ga gabhail thairis bho chionn trì bliadhna.
Tha beagan is 11,000 acair san oighreachd a tha air taobh siar Leòdhais.
Tha urras na h-oighreachd a-nis a' beachdachadh air dòighean teachd-a-steach a chosnadh, a leigeas leotha tuilleadh leasachaidhean a chur an sàs, agus cosnaidhean a chruthachadh.
Tha iad mar thà air oifigear-leasachaidh fhastadh.
Tha Aonghas Dòmhnallach ag aithris.


text:
Aonta laghail air Oighreachd na Pàirce
Tha Urras na Pàirce a-nis air cùmhnantan laghail a chrìochnachadh airson an oighreachd air a bheil iad a' fuireach a cheannach às leth na coimhearsnachd.
Tha iad air a bhith a' feuchainn o chionn 11 bhliadhna ris an oighreachd a cheannach bho uachdaran prìobhaideach.
Chaidh innse aig Coinneimh Bhliadhnail an Urrais oidhche Ardaoin, gun deach aonta geanail a ruighinn airson an oighreachd a cheannach.
Chan eil e soilleir aig an ìre seo cò an là air am faigh an t-Urras sealbh deireannach air an fhearann, agus sin a' crochadh air co-dhùnadh air iarrtas chosgaisean an uachdarain airson seirbheisean proifeasanta, ach tha dùil gur ann uaireigin am-bliadhna a bhios sin.
Seirbheisean Proifeasanta
An dèidh iomadh bliadhna de strì, thàinig an dà thaobh gu aonta sa Ghiblean an-uiridh, agus bhon uair sin, tha an t-Urras air a bhith ag obair gus an t-aonta sin a dhèanamh laghail, le taic na coimhearsnachd, a bhòt 2-1 air a shon ann am baileat.
'S iad na prìomh adhbharan a bha a' cur maill air sin, agus ris an deach dèiligeadh a-nis, a bhith a' clàradh chriòchan na h-oighreachd; cò leis a bha an cladach; co-dhiù bha VAT ri phàigheadh; co-dhùnadh SSE tarraing a-mach à gabhaltas le Pàirc Renewables Earranta; làimhseachadh iarrtas an uachdarain airson chosgaisean air seirbheisean proifeasanta, agus gnothaichean eadar-amail a thaobh cùmhnantan laghail a dhùnadh agus sealbh a ghabhail air an fhearann.
Tha 28,000 acair-fearainn san oighreachd, ann an ear-dheas Leòdhais, agus chaidh aontachadh gum pàigh an t-Urras £500,000 air a son, a thuilleadh air corra chosgais eile.
Dhearbh Stòras an Fhearainn, Iomairt na Gàidhealtachd 's nan Eilean, agus Comhairle nan Eilean Siar, gum faigh an t-Urras maoineachadh mu choinneimh sin, a thuilleadh air na chuireas an t-Urras fhèin ris an t-sùim.
"'S e bliadhna gu math deuchainneach a th' air a bhith ann dhan a h-uile duine a bha an sàs, agus uiread de thrioblaidean air an togail, ach tha sinn toilichte innse gun do chuir sinn tairgse dheirannach a-steach an t-seachdain seo chaidh, ris an do dh'aontaich an t-uachdaran," thuirt Aonghas McDowall, Cathraiche Urras na Pàirce.
"Chaidh cùmhnantan laghail a-nis a chrìochnachadh, agus a-rèiste tha aonta laghail a-nis againn airson an Oighreachd a cheannach, a tha a' tighinn a rèir cumhaichean ris an do chuir a' choimhearsnachd taic an-uiridh.
"Ma thèid againn a-nis air dèiligeadh gu sgiobalta ri iarrtas chogaisean an uachdarain airson seirbheisean proifeasanta, tha làn-dùil againn sealbh a ghabhail air an oighreachd nas fhaide den bhliadhna.


text:
Trioblaidean ùra dha Inverness City
Tha cluba ball-coise Inverness City ann an staing a-rithist is coltas ann nach bi pàirc aca an ceartuair.
Ged a tha an cluba, a tha a' cluich aig ìre Junior, air soirbheachadh bho chaidh an stèidheachadh ann an 2006, tha trioblaidean air an cuairteachadh a thaobh an dachaidh.
Ghluais iad dha Pàirce Chruinneachaidh a Chinn a Tuath nuair a fhuair iad inbhe Junior ann an 2008.
Bha iad roimhe a' cluich ann an Ceasag a Tuath.
Cha robh a' phàirc ùr ri faotainn dhaibh fad na bliadhna, ge-tà.
Bha muinntir a' chriogaid ann an toiseach, is bha prìomhachas ann dhaibh nuair a thòisich an seusan acasan.
Chuir sin City ann an cunnart is Comann Ball-Coise Junior na h-Alba a' bagairt an cuir a-mach às an lìog.
Air a' cheann thall, b'e Comhairle na Gàidhealtachd a rinn cobhair air a' chluba, le pàirc ga stèidheachadh dhaibh ann am Pàirc a' Bhucht ann an 2013.
Le gnothaichean nas seasmhaiche far na pàirce, tha an cluba air èirigh dhan lìog as àirde aig ìre Junior sa cheann a tuath.
Tha e air tighinn am bàrr a-nise gum feum iad Pàirc a' Bhucht fhàgail.
Thuirt Comhairle na Gàidhealtachd gun do rinn iad follaiseach ann an 2012 gun tigeadh an t-aonta aca le City gu ceann ann an 2017.
Bha an t-aonta seo ann, thuirt a' Chomhairle, gus cothrom a thoirt dha Inverness City dachaidh maireannach a lorg dhaibh fhèin.
Tha City a-nise a' lorg pàirce eile.
Thuirt an cluba gu bheil cunnart mòr ann gun tèid iad à bith.
Rinn an cluba obair-leasachaidh air a' phairce is bh' aca ri feansa a chur timcheall air, rud nach do chòrd ri cuid a tha a' cleachdadh Pàirc a' Bhucht.
Bidh aig Inverness City a-nise ris an fheansa a thoirt a-nuas nuair a thig an cùmhnant aca leis a' Chomhairle gu ceann.


text:
- TIOTAL
- Sgioba Chamanachd Inbhir Nis le Cupa na Camanachd
- EXTERNAL ID
- PAW_18362
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 27 An t-Sultain 1952
- LINN
- 1950an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 21642
- KEYWORDS
- camanachd
Cupa na Camanachd
Cupa MhicThàmhais
B' e seasan 1951-52 an seasan a bu shoirbheachaile ann an eachdraidh Sgioba Chamanachd Inbhir Nis. A dh'aindeoin 's gun do chaill iad ris A' Mhoroich anns a' chiad chuairt de Chupa MhicThàmhais, chaidh iad air adhart gus Cupa na Camanachd a bhuannachadh airson a' chiad turas agus, aig àm sgrìobhaidh (2003), an aon turas riamh. Rinn iad a' ghnothaich an aghaidh Caberfeidh, Inbhir Omhaich is Baile Ùr an t-Slèibh air an t-slighe dhan chuairt dheireannach, a chaidh a chluich an aghaidh Celtic an Òbain aig Old Anniesland, Glaschu, air an 12mh den Ghiblean 1952. Chunnaic còrr is10,000 duine Inbhir Nis a' buannachadh 3-2. Chuir Alasdair MacCoinnich a' chiad tadhal mus do chuir An t-Òban dà thadhal. Rinn Uilleam MacGilleBhràth cùisean co-ionnan mus d'fhuair MacCoinnich an dara tadhal aige, a bhuannaich an cupa.
Cùl (on chlì) - T Wade, T Cuimeanach, R Gòrdan, W Gòrdan, W Ceanadach, A MacCoinnich, W MacGilleBhràth, T MacCoinnich (trèanair).
Toiseach (on chlì) - W Mac a' Phearsain (Ceannard), W MacCoinnich, H MacEòghainn, W Dòmhnallach (Caiptean), A Cuimeanach, D MacAnndra, D Ceanadach (Rùnaire)
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Beannachdan bhon Eilean Sgitheanach
- EXTERNAL ID
- QZP40_CARD_2340
- ÀITE
- multiple views (Skye)
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS
- LINN
- 1980an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34240
- KEYWORDS
- Beanntan Dearga
An Cuilthionn
Port rìgh
Sgorrabreac
Tha a' chairt seo le ceithir dealbhan dathte oirre a' toirt sealladh sònraichte dhe na beanntan air an Eilean Sgitheanach. Chaidh an dealbh de Phort Rìgh a thogail bho Fingal's Seat, agus tha ia a' sealltainn A' Mheall, an rubha a tha a' dol a-mach a Loch Phort Rìgh le Scoire Breac air chùlaibh , agus Eilean Ratharsair air fàire.Tha na trì dealbhan eile a' sealltainn Beanntan Dearg a' Chuilthionn gu socair le clach-gràin le Marsco aig ceann Loch Sligeachan agus An Cuilthionn Dubh nas corraiche le mullaichean sònraichte math airson sreap


text:
- TIOTAL
- Baile an Todhair agus Seannduaig, Manachainn Rois
- EXTERNAL ID
- QZP40_CARD_6055
- ÀITE
- Baile an Todhair; Seannduaig
- SGÌRE
- Manachainn Rois
- SIORRACHD/PARRAIST
- ROS: Manachainn Rois
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37700
- KEYWORDS
- bailtean iasgaich
calannan
portan
Clann-sgoile air an sgaoileadh air cnocan a' coimhead sìos air bailtean tràghad Bhaile an Todhair agus Sheannduaig ann an Ros an Ear. Chaidh caladh mòr Bhail' an Todhair a thogail ann an 1890, agus bha muinntir an àite a' tighinn beò o chionn fhada air gnìomhachas an iasgaich, ged nach eil mòran ga leantainn an-diugh.


text:
- TIOTAL
- Eaglais agus Cladh Ros Mhaircnidh
- EXTERNAL ID
- ROMGH_00_183_05
- ÀITE
- Ros Mhaircnidh
- SIORRACHD/PARRAIST
- ROS: Ros Mhaircnidh
- DEIT
- 1973
- LINN
- 1970an
- NEACH-FIOSRACHAIDH
- Taigh-tasgaidh Taigh Ghroam
- AITHNEACHADH MAOINE
- 39090
- KEYWORDS
- eaglaisean
cladhan
cinn-cinnidhean
'S ann o 1821 a tha Eaglais na Paraiste ann an Ros Mhaircnidh, ach chaidh a togail air an ionad far an robh a' chiad Chathair-eaglais Sgìr-easbaig Rois, a chaidh a thogail san 12ra linn aig àm Daibhidh l. Mu 1235 ghluais iad ionad na cathair-eaglais dhan Chananaich.
Ach tha iad ag ràdh gur ann o làithean na bu thràithe a tha ionad na cathair-eaglais ann an Ros Mhaircnidh, cho fad air ais ris an t-6mh linn, nuair a stèidhich an Naomh Maol Luag à Lios Mòr, miseanaraidh aig an Eaglais Cheiltich, àite-fuirich Crìosdail san sgìre seo. Bhàsaich Maol Luag ann an 592 agus tha seanchas ann ag ràdh gur ann ann an Ros Mhaircnidh a chaidh a thiodhlacadh. Timcheall air 716, 's e an Naomh Boniface a thàinig na cheannard air manachainn Ros Mhaircnidh. Tha esan air a chuimhneachadh ann an dualchasan na sgìre - leithid Fèill an Naoimh Boniface sa Mhanachainn - agus ann an ainmean àiteachan - leithid Tobar an Naoimh Boniface, tobar 'clootie' ainmeil ri taobh an rathaid eadar An Todhar agus Bun Lòchaidh.
Chaidh diofar phìosan de chloich shnaidhte Phiocach agus leacan croise an lorg timcheall air an eaglais ann an Ros Mhaircnidh, nam measg leac-croise eireachdail Clas ll a chithear ann an Taigh-tasgaidh Ghroam
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Groam House Museum


text:
- TIOTAL
- HR 1 anns a' Chaol agus camara-cine ceangailte ris a' chrann-bufair aige
- EXTERNAL ID
- PC_HRS_STATIONS_001_966
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27663
- KEYWORDS
- stèisean-rèile
stèisesanan rathad-iarainn
locothan
San deilbh seo, chithear HR 1 anns a' Chaol agus camara-cine ceangailte ris a' chrann-bufair aige. Bha HR 1 'Ben-y-Gloe' air aon den chlas air a bheil na Small Bens. Chaidh a thogail le Dubs & Co. ann an Glaschu agus thòisich e ann an seirbheis san Iuchar 1898. Chaidh an àireamh 14397 a thoirt dha leis an LMS agus lean e ann an seirbheis gus an deach a thoirt à seirbheis sa Ghearran 1949. Bha an t-ainm 'Ben Nevis' air nuair a chaidh a thogail an toiseach ach chaidh seo atharrachadh ann an ùine nach robh fada. Chaidh ainm a litreachadh ann an diofar dhòighean tro na bliadhnaichean: 'Ben y-Gloe' agus 'Ben y'Gloe'. Chaidh an àireamh 54397 a thoirt dha le BR.
Is e Caol Loch Aillse an ceann-loidhne aig an rathad-iarainn eadar Inbhir Nis agus an Caol. Chaidh an stèisean fhosgladh san t-Samhain 1897. Roimhe sin, b' e Port an t-Sròim ceann na loidhne. B' e an leudachadh de 10 mìle eadar Port an t-Sròim agus Caol Loch Aillse, a chosg £250,000 a thogail, an rathad-iarainn as cosgaile a chaidh a thogail riamh aig an àm sin.
Chaidh an stèisean, an gàrradh-bathair, na taobh-loidhnichean, na seadaichean-einnsein agus toglaichean co-cheangailte ri gnìomhachas an èisg uile a thogail air talamh far an robh creag cruaidh ann a dh'fheumadh iad spreadhadh air falbh. Sguir seirbheisean bathair sa Chaol san Lùnastal 1983.


text:
- TIOTAL
- HR 21 a' tighinn a-steach dhan Bhlàr Dhubh air trèana luchd-siubhail, 1913
- EXTERNAL ID
- PC_HRS_STATIONS_001_1078
- ÀITE
- Am Blàr Dubh
- SGÌRE
- Am Blàr Dubh
- SIORRACHD/PARRAIST
- ROS: Urrath
- DEIT
- 1913
- LINN
- 1910an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27761
- KEYWORDS
- stèiseanan rèile
locomotaibhean
trèanaichean
Tha an dealbh camara seo a' sealltainn HR 21 a' tighinn a-steach dhan Bhlàr Dhubh air trèana luchd-siubhail ann an 1913.
B' e aon de12 clas 'Barney' de 0-6-0 locomotaibhean a bh' anns an locomotaibh. Chaidh an dealhachadh le Pàdraig Druiminn gus trafaig bathair a tharraing ach bha iad tric air seirbheisean luchd-siubhail mar a chithear an seo. Chaidh HR 21 a thogail le Dubs & Co à Glaschu agus chaidh a faighinn san Lunastal 1902.
Air 11 An t-Ògmhios 1862 dh'fhosgail Rèile Inbhir Nis agus Siorrachd Rois an loidhne eadar Inbhir Nis agus Inbhir Pheofharain. Bha seo a' gabhail a-steach stèisean ann am baile Tharbhdail agus cho-dhùin an companaidh ainmeachadh an dèidh a' mhargaidh chruidh faisg air làimh, Am Blàr Dubh. An ceann ùine chaidh an t-ainm Am Blàr Dubh a thoirt air an sgìre mun cuairt.


text:
- TIOTAL
- Sligh'-uisge aig Cille Chuimein
- EXTERNAL ID
- QZP40_CARD_0108
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- LINN
- 1930an; 1940an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31998
- KEYWORDS
- slighean-uisge
Sligh'-uisge a' Ghlinn Mhòir
bàtaichean
bàta
soithichean
soitheach
capastan
cairtean-puist
Sa chairt-phuist seo tha bàta-smùide a' dol tro Shligh'-uisge a' Ghlinn Mhòir aig Cille Chuimein.
Air an làimh chlì tha triùir fhireannach ag obrachadh a' chapastan. Bha capastain gan cleachdadh airson na glasan fhosgladh agus a dhùnadh mus robh innealan ann airson sin a dhèanamh. Bhiodh an luchd-obrachaidh a' coiseachd timcheall iomadh turas agus a' putadh a' chapastain. Mar sin, dh' fhosgladh agus dhùineadh na geatachan agus na pleadhain.
Tha Shligh'-uisge a' Ghlinn Mhòir a' ceangal na Corpaich, faisg air A' Ghearasdan, ri Clach na h-Aire ann an Inbhir Nis agus tha mu 60 mìle a dh'fhaid ann. Chaidh a thogail airson gum biodh e leathann gu leòr ann an cuid de dh'àitichean airson gun deigheadh aig soithichean-ghunnaichean a' Chabhlaich Rìoghail air a chleachdadh aig àm Cogadh Napoleon. Dheigheadh aig soithichean air Caolas Arcaibh agus Cabhlach na Frainge a sheachnadh. 'S e lochan a bh' ann mu thràth a tha sa chuid sa motha dhen t-sligh'-uisge - Loch Dhabhach Phùir, Loch Nis, Loch Omhaich agus Loch Lòchaidh. Tha 29 glasan air an t-sligh'-uisge, le 'Neptune's Staircase', (sreath de 8 ghlasan ann am Bainbhidh) nam measg. Chaidh tòiseachadh air an t-sligh'-uisge a dhealbhachadh ann an 1773 le Seumas Watt ach deach tòiseachadh air a thogail gu 1803 agus, an uair sin, b' e Jessop agus Telford an luchd-dealbhachaidh a bh' ann. Chaidh cuid dheth fhosgladh ann an 1822 agus chuireadh crìoch air eadar 1843 is 1847


text:
- TIOTAL
- Raon-cluiche na cloinne aig an Tràigh, Inbhir Narann
- EXTERNAL ID
- QZP40_CARD_2804
- ÀITE
- Inbhir Narann
- SIORRACHD/PARRAIST
- SIORRACHD NARANN: Inbhir Narann
- LINN
- 1950an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34715
- KEYWORDS
- cairtean-puist
pàilleannan chòmhlain-ciùil
achaidhean spòrs
raointean-cluiche
pàircean-cluiche
rumannan teatha
pàircean
lòintean-plubraich
Air a' chairt-phuist seo chithear raon-cluiche na cloinne air na Links ann an Inbhir Narann, agus an tràigh air a chùlaibh. Gabhaidh na dreallagan, an rùm-teatha agus an lòn-plubraich am faicinn. Bha planaichean aca an lòn-plubraich a dhùnadh ann an 1999 ach chùm e a' dol às dèidh athchuinge on t-sluaigh.
Chaidh leasachaidhean eile a dhèanamh ris na Links san dara leth den 19mh linn. Chaidh dà shloc mhòr aig cuaraidh an lìonadh a-steach agus bha feur air a chur sìos agus chaidh fasgaidhean, suidheachain agus starranan an togail. An-diugh tha an t-àite air a chleachdadh airson geamachan, fèillean agus picnicean agus tha e air a chleachdadh airson criogaid a chluiche, geama a chaidh a thoirt a-steach do dh'Inbhir Narann le luchd-obrach Sasannach a bha ag obair air togail rèile Inbhirnis-Inbhir Narann sna 1850an